Niko nije nadležan za staru deponiju u Vinči - Ekologika\nFoto: Radio Slobodna Evropa - screenshot\nNepoznata je i šteta koja je naneta zdravlju građana, jer nemamo merače za štetne materije poput furana i dioksina koji nastaju prilikom sagorevanja otpada. Sve što znamo je da se deponija zapalila, i da su, kako su to navele gradske vlasti „kvalitet vazduha i količina PM čestca u vazduhu varirali“.\nPrebacivanje odgovornosti počelo je čim je vest o požaru na deponiji stigla sa društvenih mreža u mejnstim medije. Ko je odgovoran – Grad Beograd, Beo čista energija ili Ministarstvo zaštite životne sredine?\nZa požar do sad su optuženi – vrućina, sakupljači sekindarnih sirovina i opozicija, ali ne i oni koji su odgovorni za deponiju.\nLopta se prebacuje iz jednog terena u drugi, dok građani i dalje čekaju na odgovor – zašto deponija nije zatvorena iako je to trebalo da se desi u januaru 2021.\nIz Grada tvrde da je Beo čista energija preuzela nadležnost nad deponijom. Marija Milošević iz JKP „Gradska čistoća“ je kazala agenciji Beta da je stara deponija, na kojoj je u subotu izbio požar, u nadležnosti d.o.o. „Beo Čista energija“, čiji su vlasnici francuska kompanija „Suez“, japanski konglomerat „Itochu“ i panevropski fond koji investira u obnovljive izvore energije „Marguerite“. Dok ovaj privatni partner saopštava da će sanirati deponiju nakon što dobiju dozvolu – Ministarstva zaštite životne sredine.\nDirektor preduzeća „Beo Čista energija“ Vladimir Milovanović je rekao da je požar na deponiji trenutno ugašen, „što ne znači da u narednom periodu ponovo neće doći do paljenja deponije“.\nIz Ministarstva, pak, navode da oni nisu nadležni te da je „stara, nesanitarna deponija, predmet je ugovornog odnosa između preduzeća „Beo Čista energija“ i Grada Beograda“.\nOni su dodali da Ministarstvo zaštite životne sredine nema nadležnosti, niti je izdavanje dozvola o preuzimanju nesanitarne deponije predmet Zakona o upravljanju otpadom.\nKako kažu, kada je reč o staroj deponiji, Ministarstvo zaštite životne sredine je dalo saglasnost za projekat sanacije i rekultivacije.\n„Sa druge strane, dozvole koje je direktor preduzeća „Beo čista energija“ očigledno pomešao i dao pogrešnu informaciju, odnose se na drugu parcelu u Vinči na kojoj nije izbio požar, a na kojoj se nalazi nova sanitarna deponija“, naveli su iz Ministarstva.\nZamenik gradonačelnika Goran Vesić rekao je da očekuje da će deponija biti zatvorena do kraja godine.\nI dok građani čekaju odgovor na pitanje čija je deponija i ko je odgovoran i dalje postoji opasnost od udisanja štetnih materija.\nKako toksični dim iz Vinče utiče na vaše zdravlje Lakše se diše: Beogradski murali prečišćavaju vazduh Bitka za baru Revu: Divlje deponije zatrpavaju Srbiju Novi Sad: Od danas prijave za subvencije za kupovinu bicikala


U Kozarskoj Dubici 9 medalja za KK "Želja Ipon"\nHome / Sport / U Kozarskoj Dubici 9 medalja za KK “Želja Ipon”\nU Kozarskoj Dubici 9 medalja za KK “Želja Ipon”\nBy eSrebrenica.ba on 27. April 2015.@esrebrenica\nNa prvenstvu Republike Srpske za poletarce, pionire i nade u karatu koje je održano juče u Kozarskoj Dubici, Karate klub “Želja Ipon” Srebrenica nastupio je sa 10 učesnika i osvojio 9 medalja.\nZlatne medalje su osvojili: Đorđe Davidović, ekipa poletarki koju čine: Kristina Stanojević, Merjema Peštalić, Ivona Matić i ekipa pionirki: Amina Peštalić, Vanja Simić i Sanja Simić.\nSrebrne medalje su osvojili: Kristina Stanojević i Vanja Simić.\nBronzane medalje: Merjema Peštalić, Ivona Matić, Amina Peštalić i Rastko Ivanović.\n“Nije jednostavno doći do medalje na jednom ovako jakom takmičenju tako da i ovim putem čestitam osvajačima medalja. Mi imamo u planu da nastupimo na mnogim takmičenjima do kraja polusezone, a jedno od najvažnijih će biti državno prvenstvo na kome ce učestvovati jučerasnji osvajači medalja tako da mi nastavljamo sa treninzima kao i do sada jer treba opravdati ove medalje i na prvenstvu BiH”, rekla je Kristina Milošević, trener KK “Želja Ipon” Srebrenica i dodala da se zahvaljuje načelniku Durakovću koji im je pomogao da odu na ovo takmičenje.


Kafa usporava proces starenja i sagorijeva masti - CdM\nIshrana Naučnici tvrde\nKafa usporava proces starenja i sagorijeva masti\nVjekovima je kafa ljudima širom svijeta omiljeni napitak bez kojeg ne mogu zamisliti jutro. Naučnici tvrde da konzumiranje kafe u umjerenim količinama ima pozitivan uticaj na naše zdravlje, a usporavanje procesa starenja i gubitak suvišnih kilograma samo su neki od brojnih benefita.\nBritanska studija u kojoj je učestvovalo 500.000 ispitanika pokazala je da kafa smanjuje rizik od prerane smrti. Naučnici smatraju da je razlog više 10.000 različitih hemijskih sastava koje kafa sadrži, a koji štite ćelije od oštećenja.\nIstraživanje koje je sprovedeno na Harvardu pokazalo je da konzumiranje kafe smanjuje rizik od smrti koja je uzrokovana kardiovaskularnim bolestima, moždanim udarom, ali i od dijabetesa, neuroloških bolesti i samoubistava. Podaci iz istraživanja Framingham Heart pokazali su jaku povezanost između konzumiranja kafe i manjeg srčanog rizika. Za svaku dodatnu šoljicu kafe koju su ljudi popili, rizik od srčanog zastoja ili moždanog udara bio je manji za 8 posto u odnosu na one koji nisu konzumirali kafu. Slične rezultate pokazalo je i istraživanje koje je sprovedeno u Južnoj Koreji.\nKonzumiranjem kafe sagorijevate masnoće, pokazalo je istraživanje koje su sproveli istraživači s Univerziteta u Nottinghamu u Engleskoj. Naime, rezultati njihovog istraživanja pokazali su da kafa može pomoći u stimuliranju smeđih masnih rezervi, poznatih kao smeđe masno tkivo, koje igraju ključnu ulogu u brzini sagorijevanja kalorija. Iako nije poznato da li sagorijevanje masti pokreće kofein ili nešto drugo, ovo otkriće je veoma značajno jer bi moglo služiti za borbu protiv gojaznosti i dijabetesa.\n“Mnogi vole piti kafu ne znajući da od nje imaju direktnu korist”, rekao je Mark Davis, koautor studije i profesor mikrobiologije i imunologije na Stanfordu.\nStudija koja je sprovedena na Univerzitetu u Torontu pokazala je da konzumiranje kafe pozitivno utiče na zdravlje mozga i smanjuje rizik od pada kognitivnih funkcija. Istraživači su u ovoj studiji bili fokusirani na jedan od 10.000 različitih hemijskih sastava koje kafa sadrži, a rezultati su pokazali smanjen rizik od Alzheimerove i Parkinsonove bolesti.\nTajna je u spoju fenilindani koji se stvara prilikom kuvanja kafe, a koji ometa spajanje amiloid-bete i tau proteina, koji su inače spojeni u mozgu pacijenata koji pate od Alzheimerove i Parkinsonove bolesti.\nI druga istraživanja pokazala su brojne dobrobiti kafe, a stručnjaci tvrde da je peta šolja kafe trenutak u kojem kofein počinje negativno uticati na zdravlje.\nTagskafa naučnici starenje\nA tek koliko je djece rodjeno poslije cetvrte soljice kafe??


Telefon za hitne intervencije na proizvodima za čišćenje\nMi smo firma sa sjedištem u Sarajevu ,Federacija BiH ,koja između ostalog uvozi i profesionalna sredstva za ćišćenje. Uz svaku proizvod ispručilac sredstava Caramba Bremen GmbH , Bergedorfer Straße 6-8 , D-28219 Bremen , Germany , nam dostavlja List sa siguronosnim tehničkim podacima (MSDS).U prvom odjeljku se nalazi identifikacija prozvoda,upotreba koja se ne preporučuje, detalji o dobavljaču koji obezbjeđuje list sa sigurnosnim podacima ,odnosno naziv proizvođača,i naziv isporučioca.\nPored toga nalazi se broj telefona nadležnog organa za hitne intervencije ( Emergenciy telephone number ) u toku radnog vremena i van radnog vremena (npr. u slučajevima kada bi bilo ugroženo zdravlje onoga ko koristi navedena sredstva i slično) .Do sada je taj broj telefona bio u zemlji isporučioca.\nOd našeg partnera smo dobili pismo kojom traže pomoć što se tiče BiH. Prema novim smjernicama EU ubuduće treba staviti broj telefona za hitne intervencije u državi gdje se proizvod distribuira.\nU tom smislu Vas molimo da nas uputite koji bi to broj telefona bio za BiH.\nU Republici Srpskoj prema Pravilniku o sadržaju bezbjedonosno-tehničkog lista („Službeni glasnik Republike Srpske“, broj 104/13) kao broj telefona za hitne slučajeve, navodi se broj telefona službe koja pruža informacije u hitnim slučajevima, te broj telefona za medicinske informacije, sa naznakom vrste informacija koje služba pruža. Kao služba za hitne slučajeve navodi se Operativno-komunikativni centar (121) koji je definisan Zakonom o zaštiti i spasavanju u vanrednim situacijama (“Službeni glasnik Republike Srpske”, 121/12), te posebno Uredbom o organizaciji i načinu funkcionsanja sistema osmatranja, obavještavanja i uzbunjivanja (“Službeni glasnik Republike Srpske”, 65/13) koja je donesena na osnovu navedenog zakona. Broj 121 se u Republici Srpskoj koristi do uvođenja jedinstvenog broja za hitne situacije (112). Broj telefona za medicinske informacije je: 124 (0-24h)\nKao pomoć proizvođačima i prometnicima hemikalija za izradu BTL-a pripremljen je obrazac koji se može preuzeti na web stranici Ministarstva zdravlja i socijalne zaštite.\nU Federaciji Bosne i Hercegovine nije donesen Zakon o hemikalijama, kojim treba, između ostalog, da se regulira sadržaj sigurnosno-tehničkog lista. U Zakonu o zaštiti i spašavanju ljudi i materijalnih dobara od prirodnih i drugih nesreća („Službene novine Federacije BiH“, br. 39/03, 22/06 i 43/10), u članku 149. propisano je da se radi stalnog prikupljanja podataka o svim vrstama pojava i opasnosti koje mogu dovesti do prirodne ili druge nesreće, kao i podataka o posljedicama koje su nastale pojavom prirodne ili druge nesreće po ljude i materijalna dobra na ugroženom području, obradu tih podatka i njihove distribucije nadležnim organima vlasti i pravnim licima, kao i prenošenje naredbi štaba civilne zaštite u vrijeme funkcioniranja tih štabova, formiraju operativni centri civilne zaštite 112. Član 157. stav 4. ovog zakona propisuje da se Federalni operativni centar funkcionalno uvezuje sa Centrom BiH - 112 i tom centru stalno dostavlja sve podatke i informacije iz svoje nadležnosti.


Imenovanje Darka Ćuluma na mjesto direktora SIPA-e urušiće povjerenja građana u bezbjednosni sektor | Banja Luka 24 sata\nHome Banjaluka Imenovanje Darka Ćuluma na mjesto direktora SIPA-e urušiće povjerenja građana u bezbjednosni...\nImenovanje Darka Ćuluma na mjesto direktora SIPA-e urušiće povjerenja građana u bezbjednosni sektor\nPovodom ove nominacije oglasila se neformalna grupa građana “Pravda za Davida”.\nKako su saopštili prijedlog da Darko Ćulum bude imenovan za direktora državne agencija za istrage i zaštitu (SIPA) predstavlja još jedan šamar vladavini prava u ovoj državi. To je ujedno i poruka građanima ove zemlje da onima koji krše zakon i osnovna ljudska prava slijedi nagrada.\nOni zbog toga zahtijevaju od poslanika predstavničkog doma Parlamenta BiH da ne prihvate imenovanje Darka Ćuluma na novu poziciju i i tako bar malo vrate nadu u pravdu građanima ove zemlje.\n“Umjesto da isti, zbog svega što se dešavalo i dešava u predmetu Dragičević, bude smijenjen sa pozicije direktora policije Republike Srpske i trajno bude udaljen iz bezbjednosne zajednice Ćulumu se novom funkcijom valjda odaje priznanje za revnosno kršenje zakona, posebno ljudskih i građanskih prava, od strane policije na čijem je čelu” saopštili su.


Istočna Nemačka protiv politike Zapada prema Rusiji - Sputnjik Srbija\n08:12 22 Septembar 2020\n07:33 27.07.2019 (osveženo 11:56 27.07.2019) Preuzmite kraći link\nVećina stanovnika Nemačke se zalaže za poboljšanje odnosa sa Rusijom, piše nemački „Tagešpigl“.\nOgromna većina stanovnika istočne Nemačke — 73 odsto — ne slaže se sa politikom Zapada prema Rusiji.\nNemci koji su se rodili na teritoriji bivše Istočne Nemačke sve češće govore o zbližavanju sa Rusijom, pošto su mnogi od njih živeli pod sankcijama.\n„Pošto su bili pod sankcijama, Nemci iz istočnog dela znaju da pritisak spolja više pomaže jedinstvu unutar zemlje“, naglašava „Tagešpigl“.\nPrema pisanju autora teksta, Istok i Zapad razmišljaju različito. Međutim, političari treba da uzmu u obzir istorijsko iskustvo koje pokazuje da su upravo kompromis i politika spuštanja tenzija, a ne konfrontacija i sila pomogli da se razreši konflikt između Istoka i Zapada i ujedini Nemačka 1990. godine.


2020 - Jul - 28\nVerujem da se većina čitalaca ponekad zapita kako to da jedna prosečna kuća proizvodi toliku količinu smeća. Dok se okrenete, kanta za otpad je iznova puna, a samo ste pripremili porodični ručak i obavili uobičajene svakodnevne aktivnosti. Činjenica je da ljudi u savremenom dobu zagađuju okolinu u meri koja predstavlja opasnost po opstanak života na planeti, uključujući i nas same. Pored neorganskog smeća svih vrsta, imamo i otpadne vode, izduvne gasove i nusprodukte radaelektrana.\nRecikliranje otpada jedan je od načina da se borimo protiv ove pošasti. Na žalost, uvek postoji deo materijala koje nije moguće ponovo iskoristiti. Za odlaganje se koriste deponije čije postojanje neminovno ugrožava okolinu, ma koliko se nadležni trudili da kontrolišu njihovo širenje i negativan uticaj. Neki proračuni govore da između 30 i 60 procenata štetnih gasova u atmosferi potiču od deponija širom sveta. Jedno od rešenja do kojih su došli stručnjaci su posebne elektrane sposobne da otpad pretvaraju u električnu energiju. Ostaje, međutim, problem štetnih gasova koje takvo sagorevanje proizvodi, baš kao što je to slučaj i kod klasičnih termoelektrana i fabričkih postrojenja. Nedavno su istraživači otkrili mehanizme pomoću kojih je moguće „uhvatiti“ emisiju ugljen-dioksida i drugih štetnih gasova iz elektrana. Nakon toga, uz odgovarajuće hemijske reakcije, takvi gasovi se ponovo koriste za sagorevanje i proizvodnju električne energije. Na žalost, ovo nije savršeno rešenje jer uvek ostaje određeni procenat materija koje zagađuju okolinu. Srećom, to je neuporedivo manje nego što je to slučaj sada, pa ova tehnologija svakako predstavlja dobro prelazno rešenje dok čekamo da se potpuno prebacimo na zelenu energiju. Otvara se i pitanje koliko brzo će „recikliranje“ štetnih gasova ući u masovnu upotrebu na globalnom nivou, ali mesta za optimizam svakako ima. Borba protiv zagađenja prirode istovremeno je i briga za opstanak ljudskog roda. Zemlja je jedini dom koji imamo, pa je krajnje vreme da se kao čovečanstvo ujedinimo u želji da je sačuvamo za generacije koje dolaze. Nauka i tehnologija, premda u prošlosti jedan od uzročnika problema sa kojima se danas susrećemo, sada mogu da pomognu da se vratimo održivim i obnovljivima izvorima energije, kao i da postojeće zagađivače transformišemo tako da budu mnogo korisniji.


Obuka za zaposlene u turizmu i ugostiteljstvu u okviru sertifikacione šeme “Čisto i sigurno“ — Nemačka saradnja u Srbiji\nDobrovoljna sertifikaciona šema „Čisto i sigurno“ ima za cilj razvoj zdravstveno-bezbednosnih protokola kao i obuku turističkih radnika za njihovu primenu, kako bi se rizici od širenja virusa sveli na minimum. Obuke su drugi deo ovog programa koji organizuje HORES, uz podršku projekta „#EU za tebe – za kulturno nasleđe i turizam,“ koji finansiraju Evropska unija i nemačko Savezno ministarstvo za ekonomsku saradnju i razvoj BMZ, a sprovodi Nemačka organizacija za međunarodnu saradnju GIZ.\n„Danas počinjemo drugu fazu projekta „Čisto i Sigurno“ čiji je glavni cilj transfer znanja. Nadamo se da ćemo sa ovim aktivnostima značajno pomoći da se turisti u velikom broju osećaju sigurno u turističkim destinacijama u Srbiji,“ rekao je vođa projekta „#EUzaTebe – za kulturno nasleđe i turizam“ Aleksander Bec, podsećajući da je kroz isti projekat početkom godine u saradnji sa HORES-om podeljen sanitetski materijal i oprema za dezinfekciju u vrednosti od 660,000 evra.\nNa konferenciji posvećenoj obuci zaposlenih u turističkom sektoru obratila se Renata Pindžo, pomoćnica ministra trgovine, turizma i telekomunikacija: “Vraćanje poverenja turista u sigurnost putovanja i smeštaja jedan je od osnovnih preduslova za oporavak turizma. Zato sa zadovoljstvom podržavamo inicijativu HORES-a za razvoj i sprovođenje dobrovoljne sertifikacione šeme “Čisto i Sigurno “ kao strateški važnog projekta neophodnog za oporavak turistička industrije. Još jednom se zahvaljujem Delegaciji EU u Srbiji koja je prepoznala i podržala značaj ovog projekta, kroz donaciju opreme, sredstava za dezinfekciju i sada, kroz finansiranje obuka za zaposlene u sektoru turizma i ugostiteljstva.”


KONFERENCIJA ZA MEDIJE VOJISLAVA ŠEŠELJA – Balkanekspresrb.rs\nKONFERENCIJA ZA MEDIJE VOJISLAVA ŠEŠELJA\nIz Srbije će morati na silu da me vrate u Hag\n“Moguće je da Tomislav Nikolić i Aleksandar Vučić odluče da me na silu isporuče. U tom slučaju moraju da me uhapse i vode sudski postupak koji traje minimalno 14 dana. Ja se tome radujem, da me moji glavni saučesnici u svim eventualnim ratnim zločinima i zločinama protiv čovečnosti hapse i isporučuju Tribunalu\nLIDER radikala Vojislav Šešelj izjavio je danas da je veoma ponosan na rezoluciju hrvatskog Sabora, da će biti još ponosniji kad Evropski parlament usvoji rezoluciju “protiv njega i njegovog političkog delovanja”, te da će srpske vlasti silom morati da ga vraćaju u Hag.\nU međuvremenu, u Evropskom parlamentu u Strazburu posle jednosatne rasprave usvojena je rezolucija o lideru radikala Vojislavu Šešelju u kojoj se Haški tribunal poziva da preispita uslove njegovog puštanja na slobodu, a srpske vlasti da se ograde od njegovih izjava. Šešelj je na konferenciji za novinare ponovio da se sigurno neće dobrovoljno odazvati eventualnom pozivu Haškog tribunala da se vrati u pritvor. “Moguće je da Tomislav Nikolić i Aleksandar Vučić odluče da me na silu isporuče. U tom slučaju moraju da me uhapse i vode sudski postupak koji traje minimalno 14 dana. Ja se tome radujem, da me moji glavni saučesnici u svim eventualnim ratnim zločinima i zločinama protiv čovečnosti hapse i isporučuju Tribunalu.\nŠta bi čovek više od toga mogao da poželi”, rekao je Šešelj. Rekao je i da mu u Hagu nisu postavljani nikakvi uslovi i da mu je jednostavno saopšteno da treba da se pakuje i da ide, da nije ništa potpisivao te da niko iz Trubunala sa njin nije razgovarao. Kako, prema sopstvenim rečima, nema pristup srpskim medijima, javnosti se obratio preko hrvatskih, zbog čega se, ocenio je, “Hrvatska digla na noge kao oparena”. “Zaratili su, umalo se ne podaviše na sednici Sabora. Veoma sam ponosan na saborsku deklaraciju, a biću još ponosniji kad parlament EP usvoji rezoluciju koja će biti usmerena protiv mene i mog političkog delovanja”, rekao je Šešelj. Šešelj je na konferenciji rekao i da vlada Aleksandra Vučića samo fingira borbu protiv kriminala i korupcije, koja se svela na usko odabran krug ljudi koji su preko medija linčovani, ali da je malo ko osuđen.\nKljučni problem su ljudi koji su ogrezli u kriminalu a na čelu su režima i zaštićeni su kao beli medvedi”, rekao je Šešelj pominjući neka imena, među kojima su Ivica Dačić, Aleksandar Vulin, Maja Gojković i Igor Mirović. On je naveo i da u slučajevima 24 sporne privatizacije kojima se bavila Verica Barać “skoro ništa nije završeno”, te da nisu rešene afere Sartid, Jugoremedija, ATP Vojvodina, Azotara Pančevo, Nacionalna štedionica. Šešelj je još jednom pozvao premijera Aleksandra Vučića na direktan TV duel, u kojem bi pokazao “koliko je pametan i sposoban i koliko jakim argumentima raspolaže”.<\nSTEFANOVIĆ RAZGOVARAO SA ŠEFOM EULEKSA NA KOSOVU MEUČIJEM\nKo je ubio žandarma Stevana Sinđelića? KOSOVO ⇒ Stefanović i Meuči razgovarali su o merama koje je neophodno\nPREMIJER SRBIJE ALEKSANDAR VUČIĆ PRIMIO NAGRADU ZA DOPRINOS RAZVOJU SRBIJE\nVučić: koliko god da se trudim neću moći da stignem prosečnog Japanca NAGRADE ⇔ Vučić je na dodeli\nODRŽAN PROTEST ZBOG VISOKOG POREZA U PANČEVU\nZapošljavaju nove činovnike i podižu poreze POREZI ⇒ Porez na prosečan stan je prošle godine iznosio 2.500\nTurska traži ubicu Marka Ivkovića Tom prilikom turski ministar unutrašnjih poslova obavestio je Stefanovića da je\nTagsSrpska rdiklna strnka Vojislv Šešelj\nALEKSANDAR ANTIĆ: DOSTIZANJE EKONOMSKE CENE STRUJE U NAREDNIM GODINAMA


Humanost na delu Zoran Tasić i Miloš Markov – Radio Cool Opovo\nHumanost na delu Zoran Tasić i Miloš Markov. Poverenici Opštinskog odbora SNS Opovo Zoran Tasić i Miloš Markov i član Opštinskog odbora Aleksandar Veselinov, uručili su pakete zimske garderobe i obuće devetočlanoj porodici Nećakov – Janković u Barandi.\nOvaj bračni par ima sedmoro dece, slabijeg su materijalnog stanja, tako da im je ova pomoć dobro došla.\nPoverenik Opštinskog odbora SNS Opovo Zoran Tasić ističe aktivnu socijualnu politiku kao osnovno načelo Srpske napredne stranke.\n„Osnovno načelo Srpske napredne stranke jeste aktivna socijalna politika. Mi smo danas svojim ličnim primerom i angažovanjem na ovaj dan Svetog Vasilija Ostroškog i Srpske nove godine obišli jednu veliku porodicu sa puno dece i pokušali da ličnim primerom pokažemo šta jeste bavljenje politikom i šta je to što Srpska napredna stranka radi prethodnih 10 godina.\nFoto izvor: FB Page SNS OPOVO\nOno što smatramo da je odgovorno bavljenje politikom jeste baš ono što smo mi danas uradili, a to je da pokušamo na jedan simboličan način obradujemo jednu porodicu i ovu decu učinimo srećnijom i veselijom. Ako smo mi danas kao ljudi koji se bave politikom, svako sa svoje pozicije, uspeli da ovoj porodici učinimo današnji dan bar malo lepšim i boljim, mislim da smo svoj posao odlično odradili“, poručio je Tasić.\nU paketima se nalaze nove zimske jakne i zimske cipele za sedmoro dece porodice Nećakov – Janković, a sredstva za kupovinu paketa prikupljena su prilozima članova Opštinskog odbora SNS Opovo.\nTasić smatra da je briga o običnom čoveku osnova političkog delovanja ali da ličnim primerom i humanitarnim radom svaki pojedinac i član stranke daje svoj doprinos.\n„Želim da napomenem da su članovi našeg Opštinskog odbora prikupili novac za donaciju i kupovinu ovih „poklončića“ i da će ovakvih i sličnih akcija u narednom periodu biti još mnogo. Ono što moram još da napomenem jeste da je Srpska napredna stranka, partija koja je potekla iz naroda i da je osnovno načelo kojim ćemo se baviti u budućnosti i kojim treba da se bavi svaka normalna politička stranka, briga o običnom čoveku, što i jeste osnova političkog delovanja“, izjavio je Tasić\nSrpska napredna stranka na državnom nivou vodi odgovornu socijalnu i pronatalitetnu politiku, a to njeni članovi pokazuju i svojim ličnim primerom.\nPROČITAJTE JOŠ: MASKE PROTIV ZAGAĐENOG VAZDUHA\nFoto i info izvor: FB Page SNS OPOVO\nTAGS: 107.70mhz fm beograd Beogradski cool radio COVID-19 dr Zoran Tasić Humanost Humanost na delu Zoran Tasić i Miloš Markov kul radio Miloš Markov na delu Opovo Radio Cool Opovo ZORAN TASIC


PROTEST VOZAČA Priveden Draško Stanivuković | Banjaluka.net\nPROTEST VOZAČA Priveden Draško Stanivuković\nDraško Stanivuković, odbornik u Skupštini grada Banjaluka, priveden je danas prilikom pokušaja da organizuje nove proteste vozača i blokadu saobraćaja.\nNezvanično saznajemo da je Stanivuković priveden na informativni razgovor u policiju, na kojem je danas već bio sa Stefanom Blagićem, liderom udruženja ReStart Srpska.\nBojana Gajanović kaže da su nju legitimisali, a budući da nije bila vozač nisu joj pravili probleme.\n“Ne znamo ko će preuzeti organizaciju protesta. Vjerujemo da će Draško biti pušten jer nismo nista protivzakonito radili”, rekla je Gajanovićeva.\nNaime, grupa vozača okupila se u Banjaluci u blizini zgrade Vlade RS u ulici koja vodi prema banjalučkom polju te planiraju da zatvore ulice oko zgrade Vlade, a ukoliko im to policija ne dozvoli planiraju da tijelima zatvore glavne banjalučke ulice.


Živiničanin Admir Mujabašić učesnik Regionalne Konferencije mladih | Zivinice.ba\nŽiviničanin Admir Mujabašić učesnik Regionalne Konferencije mladih\nAutor: Šefik Gadžo 02.09.2019 12:36\nMladi Živiničanin Admir Mujabašić, predsjednik Foruma Mladih SDP-a, dobio je poziv da bude jedan od učesnika najveće Regionalne Konferencije mladih ove godine, koja će se održati na Jahorini u hotelu Termag od 4. do 8. septembra.\nAdmir je izabran među najprogresivnije mlade ljude regiona koji će diskutovati sa parlamentarcima sa prostora Zapadnog Balkana, parlamenta EU o trenutnoj situaciji i budućim perspektivama. Na Konferenciji osim mladog živiničanina, između ostalih, učestvovati će ambasador Hrvatske u BiH Ivan Sabolić, dekan Političkih nauka Univerziteta u Sarajevu prof. Dr. Sead Turčalo, Generalni sekretar Regionalnog vijeća za saradnju Majlinda Bregu, članica Evropskog parlamenta Delara Burkhardt i drugi.\n„Velika mi je čast i zadovoljstvo da sam dobio poziv da učestvujem na najvećoj konferenciji za mlade, gdje ću među najprogresivnijim mladim ljudima iz Srbije, Hrvatske, Crne Gore, Makedonije, Slovenije, i naše zemlje diskutovati o budućnosti procesa proširenja EU na Zapadni Balkan. Ovo je sjajna prilika da se uspostave kontakti i umrežavanje sa mladima u regionu“, rekao je Mujabašić.\nPrema riječima ovog mladog političkog djelatnika, sigurno je da će Regionmalna konferencija mladih dati poglede ka jasnijoj perspektivi ovih prostora, kako bi se dao doprinos zaustavljanju odlaska mladih iz svoje zemlje!/Š.G./


Mapa otkriva koji jezik Srbi najviše uče...\nMapa otkriva koji jezik Srbi najviše uče\n• Aplikacija Duolingo, koju zovu i Tinder za učenje jezika, izbacila je mapu na kojoj je prikazano koji jezici su najpopularniji u različitim zemljama. Nije suviše teško pogoditi koji jezik Srbi najviše uče preko ove aplikacije, a isto verovatno važi i za standardne škole jezika.\nLjudi koji stoje iza aplikacije Duolingo tvrde da novi jezik možete da progovorite za samo tri meseca ako se svakog dana posvetite učenju samo 10 minuta. Zvuči ambiciozno, ali korisnici kažu da je ovakva vrsta učenja dosta zabavna i da radi.\nNova mapa koju su objavili, pokazuje da dok većina Evrope najviše uči engleski, ceo Balkan zajedno sa Srbijom aktivno se bacio na – nemački.\nOdgovor na pitanje postavljeno u jednom tvitu, koje glasi “šta planira Balkan” verovatno bi bio – odlazak iz zemlje u Nemačku ili Austriju i novi početak.\nA onda, tu je još jedan tvit koji otkriva da su u prvoj nedelji marta nemačke ambasade primile 13.393 zahteva Srba za boravišnu vizu i iseljenje.\nProšle godine je objavljeno da oko 450.000 Srba živi u Nemačkoj, a da ih u proseku u tu zemlju ode oko 25.000. Sa novim Zakonom o useljavanju stručne radne snage u Nemačku koji je stupio na snagu 1. marta ove godine, građanima koji dolaze iz zemalja koje nisu članice Evropske unije je olakšano da se zaposle u toj zemlji. To znači da i stanovnici Srbije mogu da dođu do posla u Nemačkoj pod istim uslovima kao i njeni građani, za ona zanimanja koja su označena deficitarnim.\nPritom se kao stručnjaci više ne računaju samo ljudi sa visokom stručnom spremom, već i kvalifikovane osobe čije je stručno obrazovanje trajalo najmanje dve godine i ekvivalentno je nemačkom obrazovanju. Diplome moraju biti priznate u Nemačkoj.\nPandemija je čitavu stvar za dosta onih koji su planirali da odu usporila i odložila, ali mapa Dualinga je dobar pokazatelj toga “šta planira Balkan” kada se stvari budu vratile u normalu.


Nikodijević: Posipanje zemlje i pravljenje blata prevazilazi granice dobrog ukusa - Politika - Dnevni list Danas\nPočetna » Politika » Nikodijević: Posipanje zemlje i pravljenje blata prevazilazi granice dobrog ukusa\nNikodijević: Posipanje zemlje i pravljenje blata prevazilazi granice dobrog ukusa\nPredsednik Skupštine Beograda Nikola Nikodijević izjavio je danas da ne misli da su performansi vid političke borbe i da posipanje zemlje i pravljenje blata ispred skupštine „prevazilazi granice dobrog ukusa“.\n„Ako je to trebalo da bude neka ironična predstava i sarkazam na to što je pukla cev u Ulici 27. marta, onda je to sramno, ako je jedina politika opozicije da se raduje tuđoj nesreći“, rekao je Nikodijević novinarima u Skupštini grada.\nOn je istakao da cevi pucaju jer su stare i decenijama niko nije ulagao u infrastrukturu.\n„Mi zbog toga nismo srećni i ne radujemo se tome, ali vidim da postoje ljudi koji se raduju kada se desi nešto loše u gradu. Mi našu politiku nećemo na tome graditi, nego ćemo se truditi da građanima iz dana u dan ponudimo bolje usluge i da im život bude kavalitniji nego danas“, rekao je Nikodijević.\nOn je kazao da je za njega neshvatljivo i to što danas na sednicu nisu došli odbornici dela opozicije da razmatraju veoma važne teme za gradjane, poput izgradnje kanalizacije za beogradska naselja na levoj strani Dunava.\nNikodijević je kazao da je skupština danas usvojila i da se komunalne usluge u svih 17 gradskih opština naplaćuju preko Infostana, što do sada nije bio slučaj.\nNikola Nikodijevićperformansskupstina gradaBeograd\n4 reagovanja na “Nikodijević: Posipanje zemlje i pravljenje blata prevazilazi granice dobrog ukusa”\n27. septembra 2019. u 14.08\nGradski cinovnici vise vole performanse Marine A.,a i to cemo placati preko Infostana…?\n27. septembra 2019. u 18.06\nMozda bolje da su izveli neki performans sa kamenim kockama od po 25 kg?\n27. septembra 2019. u 19.56\nPonovo je za sve kriva prethodna vlast, 8 godina kasnije!? Sigurno su “žuti lopovi“ poslali iz prošlosti kroz vremensku crvotočinu onaj bager da probuši magistralnu vodovodnu cev u 27. marta…


Japanska agencija za međunarodnu saradnju gradonačelniku predstavila buduće projekte u Sarajevu | Grad Sarajevo\n„Prvi projekat je nabavka rezervnih dijelova za ranije donirane autobuse sarajevskom GRAS-u, za šta je Vlada Japana osigurala 10 miliona jena. Također želimo raditi na promociji bh. turizma jer u Japanu vlada interes za Bosnu i Hercegovinu, a posebno za Sarajevo kao olimpijski grad“, istaknuo je gospodin Shikanoa, koji je čelnicima Grada predstavio i projekte JICA-e na području BiH poput mogućnosti finansiranja projekta izgradnje koridora Vc koji prolazi kroz BiH, te podrške Termoelektrani Ugljevik.\nGradonačelnik Behmen ovom prilikom zahvalio je prijateljskom Japanu na pomoći Sarajevu i Bosni i Hercegovini ističući kako narod BiH tu pomoć, koja prelazi 500 miliona US dolara, itekako cijeni. Behmen je naglasio kako je Gradska uprava Grada Sarajeva spremna sarađivati s Japanskom agencijom za međunarodnu saradnju i na budućim projektima.


Dragan Mrđa u dresu Vojvodine | Mondo Portal\n2. decembar, 13:29\nDragan Mrđa u dresu Vojvodine 0 Podeli Podeli na facebook Podeli na twitter Podeli na viber Pošalji na mail\n03.09.2008. / 23:48 23:54\nDragan Mrđa u dresu Vojvodine\nDragan Mrđa, nekadašnji fudbaler Crvene zvezde i mlade reprezentacije Srbije, konačno je potpisao ugovor sa novosadskim superligašem.\nDugo je Dragoljub Bekvalac tražio napadače u ovom prelaznom roku, a u smiraj rada fudbalske pijace, Vojvodina je dobila jednog proverenog.\n"Budući da imam 24 godine ocenio sam da je najbolje da se vratim u Srbiju, a Vojvodina je po meni pravi izbor. Reč je o dobro organizovanom klubu sa kvalitetnim timom i trenerom", izjavio je Mrđa, kome je supruga Novosađanka, a žive u neposrednoj blizini Fudbalskog centra Vojvovodine "Vujadin Boškov" u Veterniku.\nMrđa je dve sezone igrao u Belgiji (Lirs), a bio je i član ruskog Himkija.\nUpravo gledate NOVAK SE NA TRENINGU RADUJE KAO NA MEČU: Odjekuje "balon" na Dorćolu, Ivanišević ga bodri 0 Ostalo Pre 44 min Novak je u Beogradu, gde vredno trenira za nastavak takmičenja


Rezultati obdukcije: Smrt Džona Flojda je ubistvo - 01.06.2020, Sputnik Srbija\nRezultati obdukcije koja je izvršna na zahtev porodice Džordža Flojda, pokazali su da je on preminuo od posledica gušenja zbog pritiska na njegova leđa i vrat kada... 01.06.2020, Sputnik Srbija\nZnači izveštaj zvaničnih američkih vlasti je - laž! Oh, baš sam iznenađen da američke vlasti lažu. Ima tu velike simbolike, kako je ovaj AMERIČKI državni službenik klečao svom težinom na Flojdovom vratu, tako i amerika kleči na vratu čovečanstva, ne obazire se na patnje, destrukciju i smrt koju neprekidno izazivaju u svetu, već nastavljaju da ga guše, a ostali američki državni službenici koji su bili pomagači, su kao ostali članovi NATO pakta. Udruženi zločinački poduhvat na nivou državnih uprava zapadnih zemalja.\nSmisljeno uvistvo, kreirano od strane Americke duboke drzave, koja radi protiv Trampa, kako bi pokusala novonastalom situacijom da ga onemoguci da dobije drugi mandat.\n22:18 01.06.2020 (Osveženo: 22:28 01.06.2020)\n© REUTERS / Mohamad JamaloGrafiti Džordža Flojda u Idlibu, u Siriji.


NARODNA SKUPŠTINA RS: 28. OKTOBRA 2015. GODINE SEDNICE ODBORA ZA SPOLJNE POSLOVE, ODBORA ZA ADMINISTRATIVNO-BUDżETSKA I MANDATNO-IMUNITETSKA PITANJA, EKONOMSKOG KOKUSA � RAZMATRANI AMANDMANI NA PREDLOG ZAKONA O IZMENAMA I DOPUNAMA ZAKONA O DRżAVNOM PREMERU I KATASTRU\nNARODNA SKUPŠTINA RS: 28. oktobra 2015. godine sednice Odbora za spoljne poslove, Odbora za administrativno-budžetska i mandatno-imunitetska pitanja, Ekonomskog kokusa – Razmatrani amandmani na Predlog zakona o izmenama i dopunama Zakona o državnom premeru i katastru\n43. sednica Odbora za spoljne poslove biće održana 28. oktobra 2015. godine, sa početkom u 12,00 časova, u sali na prvom spratu.\n1. Razgovor sa novoimenovanim ambasadorom Republike Srbije u Saveznoj Republici Nemačkoj Dušanom Crnogorčevićem, pre odlaska na diplomatsku dužnost;\n2. Razgovor sa novoimenovanim ambasadorom Republike Srbije u Kraljevini Norveškoj Suzanom Bošković-Prodanović, pre odlaska na diplomatsku dužnost;\nSednica će biti zatvorena za javnost u skladu sa tačkom 21. stav 1. Odluke o postupanju sa tajnim podacima Odbora za administrativno-budžetska i mandatno-imunitetska pitanja Narodne skupštine Republike Srbije.\n57. sednica Odbora za administrativno-budžetska i mandatno-imunitetska pitanja biće održana 28. oktobra 2015. godine, sa početkom u 12,00 časova, u sali II.\n- usvajanje zapisnika sa 55. sednice Odbora -\n1. Razmatranje Izveštaja o korišćenju i raspolaganju sredstvima za rad Narodne skupštine u periodu januar - septembar 2015. godine, koji je podneo zamenik generalnog sekretara Narodne skupštine;\n18. sastanak Ekonomskog kokusa biće održan 28. oktobra 2015. godine, sa početkom u 09,00 časova, u sali III.\nNa sastanku će se razgovarati o amandmanima na Predlog zakona o izmenama i dopunama Zakona o državnom premeru i katastru.\nSastanku će, pored članova Ekonosmkog kokusa, prisustvovati i predstavnici NALED-a, Republičkog geodetskog zavoda i Ministarstva građevinarstva, saobraćaja i infrastukture.\nIzvor: Press služba Narodne skupštine, 27.10.2015.


Ministar Jusko posjetio Sudsku policiju u Federaciji Bosne i Hercegovine | MUP\nMinistar Jusko posjetio Sudsku policiju u Federaciji Bosne i Hercegovine\nMinistar unutrašnjih poslova Kantona Sarajevo Ismir Jusko posjetio je danas Sudsku policiju u Federaciji Bosne i Hercegovine i tom prilikom se sastao s Dženadom Grošom, direktorom Sudske policije.\nMinistar Jusko je iskoristio priliku da čestita Dženadu Groši na imenovanju na poziciju direktora Sudske policije u Federaciji Bosne i Hercegovine i da mu zaželi uspješan mandat.\nNa sastanku je razgovarano o uspješnoj saradnji između ove dvije institucije u proteklom periodu, kao i o potrebi kontinuirane međuagencijske saradnje na svim nivoima u Bosni i Hercegovini. Tom prilikom, direktor Sudske policije u Federaciji Bosne i Hercegovine se zahvalio ministru Juski na podršci koju policijski službenici i druge službe Ministarstva unutrašnjih poslova Kantona Sarajevo daju Sudskoj policiji od njenog osnivanja do danas.\nTakođer, tokom sastanka je razgovarano o činjenici da je nakon 24 godine rada po uveliko prevaziđenom Zakonu o sudskoj policiji iz 1996. godine, krajem prošlog mjeseca stupio na snagu novi Zakon o sudskoj policiji u Federaciji Bosne i Hercegovine, te izazovima koji usljed teške ekonomske situacije koja je dodatno pogoršana pandemijom koronavirusa, predstoje u implementaciji novog zakona.\nNa kraju je zaključeno da je dobra saradnja policijskih agencija od značaja za rad cjelokupnog sistema i da kao takva može doprinijeti povećanju stepena efikasnosti u radu policijskih agencija, ali i povećanju efikasnosti u radu pravosudnih institucija, što u konačnici doprinosi većem stepenu sigurnosti građana i vladavini prava.


Avioni, helikopteri, dronovi, brodovi: Rusija dobila više od 1.100 jedinica naoružanja - Sputnjik Srbija\n12:03 05.08.2020 Preuzmite kraći link\nUprkos ograničenjima uvedenim usled pandemije virusa korona, u prvoj polovini 2020. godine ruska vojska je dobila više od 1.100 osnovnih primeraka naoružanja, rekao je ruski ministar odbrane Sergej Šojgu.\nKako je istakao, industrijska preduzeća i organi vojne uprave su uprkos situaciji sa pandemijom realizovali državnu odbrambenu narudžbinu u skladu sa zadatim tempom.\n„Vojsci je isporučeno više od 1.100 glavnih primeraka naoružanja, vojne i specijalne tehnike“, istakao je ruski ministar.\nPrema rečima Šojgu, među isporučenim naoružanjem je 16 aviona različite klase i namene, 53 helikoptera uključujući 18 letelica Mi-8MTV-5-1, 80 bespilotnih letelica, pet vojnih brodova, uključujući nuklearnu podmornicu „Knez Vladimir“, fregatu „Admiral Kasatonov“ i veliki desantni brod „Olenegorski gornjak“.\nRuska mornarica slavi svoj dan: Simbol snage ruske države /foto,video/\nŠojgu je takođe istakao da se „Oružanim snagama prema planu isporučuje i inženjerska i automobilska tehnika, komunikaciona sredstva, avio-oružje i municija“.\n„Najnoviji primerci proizvoda vojne namene biće predstavljeni javnosti u avgustu na međunarodnom vojno-tehničkom forumu 'Armija 2020'“, naglasio je ministar.\nOn je dodao da će borbene i tehničke mogućnosti ruskog naoružanja biti demonstrirane i na Međunarodnim vojnim igrama, koje će ove godine biti održane u isto vreme sa forumom „Armija 2020“.\nIznenadna provera ruske vojske ─ snimci sa vojnih vežbi /video/\nRuska vojska pod punom ratnom opremom /video/\nnaoružanje, šojgu, vojska, Rusija


Održana svečana sjednica povodom Dana opštine | Palelive.com\nPočetna Novosti Aktuelnosti Održana svečana sjednica povodom Dana opštine\nPovodom Dana i krsne slave opštine Pale – Uspenja Presvete Bogorodice večeras je na Palama održana svečana sjednica Skupštine opštine /SO/ na kojoj su rezimirani rezultati u prethodnoj godini, te uručena priznanja zaslužnim kolektivima i pojedincima.\nKonstatujući da je period između dvije slave obilježila epidemija virusa korona, načelnik opštine Pale Boško Jugović rekao je da su, uprkos tome, realizovani određeni kapitalni projekti.\nOn je istakao da je uz disciplinovan odnos stanovništva, ali i predanost vlasti kriza izazvana virusom korona uspješno savladana, te da je opština finansijski stabilna tako da se može razmišljati o nastavku aktivnosti.\n„I u narednom periodu namjeravamo da nastavimo sa realizacijom kapitalnih projekata“, poručio je Jugović, posebno izdvajajući izgradnju objekta Fakulteta za fizičku kulturu i sport, policijske uprave i zgrade opštine.\nJugović je dodao da se ne smiju zaboraviti planirana ulaganja u Jahorinu, odnosno izgradnja cjevovoda vrijednosti milion KM za pumpanje vode iz vrela Prače do rezervoara „Mladost“.\n„To je jedan od kapitalnih projekata koji će obezbijediti sigurnost snabdijevanja vodom kompletne Jahorine“, objasnio je načelnik Pala.\nGovoreći o dobitnicima opštinskih nagrada, tri kolektivne i četiri pojedinačne, Jugović je rekao da su među njima Bolnica „Srbija“ iz Istočnog Sarajeva i Dom zdravlja „Pale“ jer je poseban akcenat stavljen na borbu protiv virusa korona.\nPredsjednik SO Pale Damjan Škipina zahvalio je svima koji su svojim angažovanjem doprinijeli razvoju opštine Pale, uključujući i odbornike.\n„Odbornička struktura je, iako se radi o relativno mladim ljudima zbog čega je u početku bilo malo skepse, pokazala visok, zavidan nivo odgovornosti i ozbiljnosti u radu i visok nivo demokratskog rada“, ocijenio je Škipina.\nOn je podsjetio da je SO Pale između dvije slave donijela nekoliko strategija i niz vrlo važnih odluka koje u narednom periodu treba da pokažu rezultate.\nŠkipina je uručio priznanja dobitnicima nagrada, ističući da su oni odličan primjer da ljudi i kolektivi svojim zalaganjem mogu doprinijeti boljoj sredini i prosperitetu opštine.\nSO Pale je kolektivnu nagradu dodijelila i Udruženju sportskih ribolovaca „Bistrica“, dok su dobitnici pojedinačne nagrade Gordana Miletić, Branka Malinić Čugalj, Luka Novosel i Nedeljko Jovanović.\nDirektor Bolnice „Srbija“ Nebojša Šešlija zahvalio je u ime dobitnika nagrada, te izrazio zadovoljstvo što je SO Pale prepoznala trud zaposlenih u ovoj zdravstvenoj ustanovi u vrijeme pandemije virusa korona.\n„Iza nas je težak period i odgovorili smo zadatku u najvećoj mjeri. Zdravstveni radnici i dalje će davati maksimum u očuvanju zdravlja stanovništva Sarajevsko-romanijske regije“, rekao je Šešlija.\nSvečanoj sjednici SO Pale, uz odbornike i dobitnike nagrada, prisustvovali su izaslanik srpskog člana Predsjedništva BiH Boško Tomić, poslanik u Narodnoj skupštini Republike Srpske Miroslav Vujičić, gradonačelnik Istočnog Sarajeva LJubiša Ćosić, načelnici susjednih opština, kao i direktori preduzeća sa područja opštine.\nPrisutnima su pročitane čestitke koje su povodom Dana i krsne slave opštine uputili predsjednik Republike Srpske Željka Cvijanović, srpski član Predsjedništva BiH Milorad Dodik, te predsjednik Narodne skupštine Srpske Nedeljko Čubrilović.\nU okviru „Gospojinskih svečanosti“ povodom Dana opštine Pale večeras će na Studentskom trgu na Palama biti održan koncert grupe „Kerber“ iz Niša.\nDana i krsne slave\nPrethodni članakVišković sutra na obilježavanju slave opštine Pale\nNaredni članakŠto prije finalizirati dogovore o auto-putu od Sarajeva do Beograda\n28/08/2021 10:21 AM\nDobro je pa malo ko ozbiljno shvata ove propagandne materijale vlasti.\n29/08/2021 8:25 AM\nKad vidim ove „mlade nade“ u prvim redovima, ovi su stari još i dobri


FOTO - Održana pres konferencija povodom koncerta Jelene Tomašević\nsreda, 11 oktobar 2017 16:56\nNa prvom spratu "Tropik centra" u Banjaluci održana je pres konferencija povodom koncerta Jelene Tomašević koji će se održati večeras u Banskom dvoru sa početkom u 20 časova.\nJedan od najcjenjenijih pop pjevačica u regionu nastupiće večeras od 20 časova u rasprodanoj koncertnoj sali Banskog dvora uz, kako ona sama kaže, malu dozu strepnje i ponosa zbog prvog solističkog nastupa u gradu na Vrbasu.\nJelena Tomašević / Foto: Milorad Divjak\n- Iskreno, osećam određenu dozu strepnje, kakvu uvek imate pred neki premijerni nastup, i malu dozu ponosa zato što je taj nastup uz pratnju novosadskog “Big benda”. Velika mi je čast podeliti binu sa ovom skupinom vrhunskih muzičara, a moram reći da sam zadovoljna i zbog činjenice da je koncert raspodan i da se tražila karta više. To je za svakog umetnika neka vrsta dokaza da svoj posao radi kvalitetno i da je publika prepoznala uloženi trud - kaže Jelena, navodi EuroBlic.\nDodaje da se već pregovora oko novog koncerta u većem prostoru.\n- Već smo u dogovorima oko nastupa u nekom većem prostoru sledeće godine, najverovatnije na Kastelu, kako bi se mogli odužiti svima koji su ostali bez karte za ovaj nastup - rekla je poznata pevačica.\nViše fotografija sa današnje pres konferencije možete pogledati ovdje...\nViše iz ove kategorije « Cineplexx Palas - Repertoar od 05. oktobra Koncert Jelene Tomašević 11. oktobra u Banjaluci »


U Atini nova runda pregovora sa kreditorima | Ekspres.net\nU Atini nova runda pregovora sa kreditorima\n11.04.2016 . Autor:\nATINA, 11. aprila – Grčki zvaničnici i predstavnici međunarodnih kreditora će popodne u Atini održati novu rundu pregovora radi prevazilaženja nesuglasica oko grčkih mera štednje, jer pregovori koji su trajali čitavu prehodnu noć nisu doneli nikakav napredak.\nZvanična Atina se nadala da će tokom proteklog vikenda završiti pregovore sa evropskim kreditorima i Međunarodnim monetarnim fondom, navodi agencija AP.\nMeđutim, maratonski pregovori, uključujući 10-časovne razgovore koji su se rastegli do rano jutros, nisu doneli nikakve rezultate. Dve strane se ne slažu oko reorganizacije grčkog penzionog sistema, reformi poreskog sistema i oko državne zaštite pojedinaca koji ne mogu da otplate bankarske zajmove, navodi američka agencija.\nEvrostat će potvrditi veći primarni suficit u budžetu Grčke Cipras :Loša vremena su iza nas,ulazimo u novu eru Grcima novi namet – porez zavisi od broja dece Nemački vicekancelar poziva na smanjenje duga Atini


Počinju najskuplje ZOI u istoriji - SandzakHaber.Net , Sandžačke Internet Novine !\nNaslovna Sport Počinju najskuplje ZOI u istoriji\nPočinju najskuplje ZOI u istoriji\nOd HaberNews - 6. Februara 2014. 0 73 Podeli na Fejsbuku\ntweet SOČI – Zimske olimpijske igre u Sočiju, najskuplje u istoriji, pošto je u njih uloženo više od 50 milijardi dolara počinju sutra, a svi se nadaju da će uprkos pretnjema terorista sa Kavkaza proteći bez incidenata.\nRuske vlasti na čelu sa predsednikom Vladimirom Putinom u izgradnju olimpijskih borilišta uložile su četiri puta više od planiranih 12 milijardi dolara i time oborile rekord letnjih igara u Pekingu 2008. godine koje su koštale 44 milijarde dolara.\nKoliko je ta suma velika najbolje ilustruje podatak da su prethodne Zimske igre u Vankuveru koštale “samo”osam milijardi\nZa prve zimske igre na teritoriji Rusije, prethodno je Moskva 1980. godine organizovala letnje igre, ukupno je izgrađeno 11 borilišta podeljenih u dve grupe – Olimpijski park u gradu na obalama Crnog mora i planinski kompleks u Krasnaja poljani.\nPrema informacijama koje dolaze sa lica mesta bezbednost je na najvišem mogućem nivou, Soči se praktično nalazi u “prstenu” više od 40.000 policajaca i vojnika, sve sa ciljem da se sportisti iz 88 zemalja (takođe rekord), među kojima je i Srbija, osećaju kao kod kuće i da, kako i dolikuje, pobedi olimpijski duh.\nIpak, kako se ništa ne prepušta slučaju mnogobrojen delegacije imaju i dodatno sopstveno obezbeđenje, posebno se to odnosi na Amerikance i ostale zapadne zemlje. I u srpskoj delegaciji su vodili računa o bezbednosti, pa su uz srpske sportiste i dvojica pripadnika BIA.\nPrvi utisci iz Sočija su uglavnom pozitivni, ali ima i onih drugih, koji se pre svega odnose na smeštaj novinara, pošto neki hoteli praktično nisu na završeni, pa predstavnici “sedme sile” nailaze na mnogobrojna iznenađenja koja su preplavila javne mreže. Takođe, to je već i uobičajeni skok cena, sve je bar duplo skuplje nego obično, ali, slobodno se može reći da je to već uobičajena situacija.\nKada su u pitanju sportska borilišta takmičari, njih blizu 3.000 sa svih meridijana boriće se u sedam sportova, ukupno 15 disciplina i biće podeljeno ukupno 98 zlatnih medalja. Zanimljivo, najbrojnija je ekspedicija SAD sa 230 sportista, pet više od domaćina Rusije.\nSrbiju će predstavljati osmoro sportista – Milanko Petrović, nosilac zastave na ceremoniji otvaranja, takmičiće se u bijatlonu i nordijskom trčanju, Vuk Rađenović i Aleksandar Bundalo su posada srpskog bob dvoseda, Ivana Kovačević i Rejhan Šmrković, takođe u nordijskom trčanju, Nevena Ignjatović i Marko Vukičević u alpskom skijanju i Nina Micić u snoubordu.\nNa ceremoniji svečanog otvaranja, koja počinje sutra u 17 sati po srednjeevropskom vremenu, prisustvovaće predsednik Srbije Tomislav Nikolić i ministar omladine i sporta Vanja Udovičić.\nZimske olimpijske igre u Sočiju, 22. po redu, održaće se od 7. do 23. februara.\nBez diskriminacije gejeva,ostavite decu na miru\nZamenik ruskog premijera Dmitri Kozak branio je danas stav Kremlja vezan za prava homoseksualaca na Zimskim olimpijskim igrama u Sočiju, zatraživši od takmičara da “ostave decu na miru”.\nRusija je usvojila zakon o zabrani homoseksualne propagande pred maloletnicima kojim se zabranjuje “propaganda netradicionalnih seksualnih odnosa”.\nKozak je rekao na današnjoj konferenciji za štampu da ruski organizatori neće diskriminisati posetioce ili takmičare na\nOlimpijadi zbog njihove seksualne orijentacije, ali je stao uz vladinu podršku zakonu o gej propagandi, preneo je AP.\nKozak je izjavio da sportisti imaju slobodu da izraze svoje stavove i razgovaraju o svojoj seksualnoj orijentaciji.\nOn je, međutim, zatražio od njih da se drže podalje od dece, rekavši “ostavite decu na miru”.\nGej grupe smatraju da je taj zakon doprineo netoleranciji prema seksualnim manjinama u Rusiji.\nPrema tom zakonu, ukoliko pojedinci koriste medije ili internet za takvu “propagandu” biće kažnjeni novčanom kaznom do 3.000 dolara, dok će organizacije morati da plate do 30.000 dolara i da budu zatvorene do tri meseca.\nStranci će za kršenje ovog zakona plaćati kazne u iznosu do 3.000 dolara i mogu da budu u pritvoru do 15 dana ili da budu deportovani.\ntweet Prethodni tekstDanas je “Dan Boba Marlija”Sledeći tekstSkupština – Marukić i Zatrićeva (BDZ) se uključili u rad HaberNews\tPOVEZANE OBJAVEVIŠE OD AUTORA


"Takvi proizvodi imaju kupce širom sveta", srpski kreveti osvajaju inostrano tržište - Naši u svetu\nObjavljeno 23/01/20 u 16:00\n“Razlog zbog kog sam se odlučio za fabriku u Pranjanima jeste ekološki koncept po kom funkcioniše. Sav nameštaj proizveden je od potpuno prirodnih materijala koji su umesto lakovima i drugim hemijskim sredstvima zaštićeni uljem i voskom, nemaju metalne delove i takvi proizvodi zaista imaju svoje kupce širom sveta”, istakao je Heino Huhn, menadzer kompanije Betkoncept i dodao da će srpski nameštaj preko njihove internet prodavnice stići i do Australije, Kine i Južne Amerike.\nFabrika nameštaja iz Pranjana od skoro devastirane seoske lokacije, postala je fabrika u kojoj meštani rade i zarađuju svoju platu, a da pritom ne moraju da putuju do grada već im je posao stigao ispred vrat, prenosi B92.\n“Naš nemački partner ima sigurno tržište na svetskom nivou, dok je naša obaveza da imamo sigurnu proizvodnju i isporuku. Nemačka komisija odobrila je krevete, tako da će prva isporuka biti 60 komada, dok je mesečni plan da ih bude oko 100. Nemački partner hteo je da se uveri odakle zaista potiču stabala koja koristimo, pa smo zajedno obišli šumu u kojoj se vrši seča”, izjavio je Jovan Čeković, predsednik Jomil grupe.\nPrva isporuka masivnog nameštaja za Nemačku kreće u martu, a kompanija Betkoncept sve razvijenijom internetom kupovinom, povećava svoju prodaju za 18 odsto na godišnjem nivou, tako da je gotovo izvesno da će srpski kreveti sa Suvobora obići ceo svet.


JEDNAKOST ZA SVE / Međunarodni dan Roma se obilježava danas: Slavi se romska kultura, historija i naslijeđe\nVijeće za regionalnu saradnju (RCC) i njegov projekt "Integracija Roma 2020" uputili su iskrene čestitke povodom Međunarodnog dana Roma, koji se obilježava danas.\nOsmi april posvećen je slavljenju romske kulture, historije, naslijeđa i iskustava. Prilika je to i za dijalog i aktivizam u cilju poboljšanja položaja Roma, smanjenja neprihvatljivog jaza između Roma i ne-Roma, te približavanju Roma ka jednakosti u pravima i slobodama.\n"Odlučni smo u tome da Romi treba da imaju jednake mogućnosti kao i ostali građani u ostvarivanju prava na školovanje, zapošljavanje, zdravstvenu zaštitu, stanovanje i prijavu u matične knjige rođenih. Da bi se postigla njihova puna integracija u društva u regionu potreban je cjelovit pristup tim pitanjima kao i uska interresorna saradnja, a to je upravo put kojim ide naš projekt", rekao je vođa Akcionog tima projekta "Integracija Roma 2020" Orhan Usein.\nTokom dvije godine rada projekta uspostavljene su nacionalne strukture odgovorne za pitanja Roma, unaprijeđene su potrebne sposobnosti javnih službenika koji se bave praćenjem i budžetiranjem politika integracije Roma, uspostavljena je platforma za širi društveni dijalog o integraciji Roma i ostvaren je vrijedan doprinos politikama koje se bave Romima, a osmišljeni su i provedeni regionalni standardi za praćenje i izvještavanje sa kojima je region sad napravio iskorak u toj oblasti.\nNa ovaj Međunarodni dan Roma, Akcioni tim projekta "Integracija Roma 2020" podsjeća na konstantno nesigurnu situaciju Roma u regionu, prepoznajući činjenicu da su značajni izazovi tek ispred nas, bez obzira na prethodno uložene napore. Složenost i veličina problema integracije Roma zahtijevaju dugoročnu posvećenost i ozbiljna ulaganja, koja će se regiji proširenja vratiti napredovanjem čitavog društva i približavanjem EU.\nStoga je Akcioni tim projekta "Integracija Roma 2020" posvećen podršci vladama u regiji na putu integracije Roma i poziva sve partnere da ostanu privrženi tom cilju daljim ulaganjem političke volje, akcija i resursa.\nPovodom 8. aprila, Evropska komisija sa partnerima na razvoju Okvira Evropske unije za nacionalne strategije za integraciju Roma do 2020. godine organizira treću "Nedjelju Roma EU", kojom se proslavlja identitet Roma i pruža prilika za dijalog o potrebnim koracima da bi se ostvarila njihova jednakost.\n"Projekt "Integracija Roma 2020" pridružio se tim naporima omogućivši nacionalnim kontakt osobama za Rome iz regije proširenja da učestvuju na događaju", navode iz RCC-a.\nProjekt "Integracija Roma 2020" usmjeren je na oblikovanje odgovarajuće politike integracije Roma, kao i na njeno adekvatno provođenje, budžetiranje i praćenje. Projekt istovremeno teži i da politika integracije Roma bude na odgovarajući način obuhvaćena općim socioekonomskim politikama u regiji, kao i generalno procesom integracije u Evropsku uniju. Od svog početka, projekt "Integracija Roma 2020" obezbjeđuje tehničku i stručnu podršku vladama u regiji proširenja, da bi postigle svoje ciljeve u integraciji Roma.\nRedakcija portala Novikonjic.ba želi sretan 8. april Međunarodni dan Roma svim Romkinjama i Romima u BiH i širom svijeta.\npogledano 754 puta\nZadnji put promjenjen Nedjelja, 08 April 2018 10:07\nRASPLET SLUČAJA: Đurić protjeran sa Kosova, preuzela ga srbijanska policija\nKO JE BABO? Analiza /Jednom se pojavi neko ko s krunom rimskog kralja zasjeni Messija i uništi Barcu


Tanjug 23. maja 2022. 15:25\nBUKUREŠT – Ministarka energetike i rudarstva Zorana Mihajlović izjavila je danas da su regionalno povezivanje i izgradnja energetske infrastrukture nacionalni interesi svake države i da je prioritet Srbije stvaranje regionalne energetske mape.\nOna je u Bukureštu učestvovala na okruglom stolu o energetskoj bezbednosti i konfliktu u Ukrajini, koji organizuje Partnerstvo za transatlantsku energetsku i klimatsku saradnju (P-TEČ).\n„Razgovarali smo o energetskoj bezbednosti i o tome kako da budemo samodovoljni, odnosno da proizvodemo iz sopstvenih izvora dovoljne količine energije za svoje potrebe. Ovde su bili zvaničnici SAD, Eropske komisije i zemalja zapadnog Balkana i postoje zemlje, poput SAD, koje imaju iskustva i od kojih možemo mnogo da naučimo kada je reč o energetskoj tranziciji“, rekla je ministarka.\nDodala je da je cilj da budu razmotrene sve opcije za srpsku energetiku 2040. i 2050. godine.\n„Imamo najbolji zakonodavni okvir, i kada je reč o obnovljivim izvorima energije i kada govorimo o unapređenju energetske efikasnosti, a ono što je sledeći korak jesu investicije“, istakla je Mihajlovićeva.\nNavela je da je Srbija ove godine počela radove na gasnoj interkonekciji sa Bugarskom.\n„Želimo da budemo povezani sa svim državama u regionu, i sa Rumunijom, i sa Severnom Makedonijom i Hrvatskom, jer od toga koliko ćemo biti ujedinjeni i povezani zavisiće energetska, ali i nacionalna bezbednost“, ocenila je ministarka i dodala da je regionu potrebno povezivanje i u visokonaponskoj mreži.\nKazala je i da se razgovaralo o svim opcijama koje će pomoći da se održe i unaprede stabilnost i bezbednost u energetskom sektoru, jer od toga zavise ekonomska, finansijska i politička stabilnost.


RUSKI EKSPERTI: Mere dobre, ali građani ne nose maske - VOM\nNaslovnaVestiDruštvoRUSKI EKSPERTI: Mere dobre, ali građani ne nose maske\nRUSKI EKSPERTI: Mere dobre, ali građani ne nose maske\nponedeljak, 13. aprila 2020 : 14:00\nMedicinski tim Ruske federacije u kome su eksperti epidemiolozi, kao i drugi lekari kliničari boravi danas u Vranju. Njihov prvi utisak koji su izneli na sastanku u gradskoj upravi je takav da je grad preduzeo dobre mere, ali da građani ne nose maske.\nTo je bio njihov prvi utisak, kažu da su videli dosta ljudi na ulicama koji ne nose maske i to im se nije dopalo. Sa druge strane predočili smo im mere koje su od početka pandemije preduzete i time su bili zadovoljni- kaže za VOM gradonačelnik Vranja dr Slobodan Milenković\nNa sastanku koji je upriličen u gradskoj upravi razmatrana je trenutna epidemiološka situacija na teritoriji grada kao i sve aktivnosti i mere u cilju sprečavanja širenja virusa Covid 19 preduzete od strane Gradskog štaba za vanredne situacije i lokalnog Kriznog štaba za suzbijanje i sprečavanje širenja korona virusa.\nNakon sastanka, ruski tim lekara obišao je Covid ambulante (bivši ATD), a potom i odeljenja u okviru vranjskog Zdravstvenog centra, na kojima su smešteni pacijenti oboleli od korona virusa.\nPrethodni tekstOnline konzilijumi za onkološke bolesnike\nSledeći tekstUhapšen vlasnik „Leon food“


Subvencije za nabavku poljoprivredne opreme veće za 2 milijarde dinara u 2017. - Edukaplus\nSubvencije za nabavku poljoprivredne opreme veće za 2 milijarde dinara u 2017.\nMinistar poljoprivrede i zaštite životne sredine Branislav Nedimović najavio je da će u okviru agrarnog budžeta za 2017. godinu, subvencije za nabavku opreme i mehanizacije biti uvećane za dve milijarde dinara.\n– Narednih dana završićemo poslove oko budžeta i načelno možemo da kažemo da će subvencije za nabavku opreme, mehanizacije i skladišnog prostora biti veće za dve milijarde kako bi spemno dočekali otvaranje tržišne utakmice sa EU – kazao je Nedimović.\n– Trudićemo se da pomognemo sektor investicija i da utvrdimo šta je isplativo i za proizvodjača i za državu – rekao je Nedimović.\nMinistar je dodao da se „intenzivno“ radi na projektu Tonnies jer Srbija nema dovoljno prasadi.\n– Nemamo farme koje ih proizvode već moramo da ih uvozimo. Razvoj kooperative nama je neophodan, zato mora da dođe prerađivačka industrija koja će sve to da sublimira – kazao je Nedimović.\nProjekat Tonnies započet je u decembru 2014. i prema potpisanom memorandumu o razumevanju, ta kompanija je zainteresovana za izgradnju 20 farmi u Srbiji. Prema tom dokumentu, svaka farma bi imala 2.500 krmača i godišnje bi isporučivala 65.000 tovljenika.


Vučićević se na prethodna tri ročišta (u septembru i decembru prošle godine i januaru ove godine), na kojima je bilo predviđeno njegovo saslušanje, nije pojavio pravdajući se drugim suđenjima i službenim obavezama.\nNa poslednjem ročištu, u januaru, sudija je objasnio da saslušanje tuženog nije obavezno, ali da će dati još jednu priliku Vučićeviću da govori pošto je reč o medijskom predmetu, kao i da je u interesu Vučićevića da dođe u sud.\nUrednik "Informera" danas je rekao da navodi iz teksta nisu uvreda za Žene u crnom, već da se radi o "činjenicama". On nije hteo da otkrije izvore koji su mu dostavili podatke o finansiranju Žena u crnom, navodeći da na to ima pravo u skladu sa Zakonom o informisanju.\n"Obratite se Upravi trezora da proverite da li su navodi o tim parama tačni", rekao je Vučićević i dodao da organizaciji Žene u crnom treba ograničiti rad kao "stranoj agenturi čija je osnovna delatnost da se Srbija optuži i osudi za genocid u Srebrenici".\nPresuda se po rečima sudije očekuje oko 1. aprila.


Napravite sami serum koji briše celulit: Rezultati su vidiljivi u rekordnom roku! – Haber.ba\nNa pojavu celulita utiče kako genetika, tako i loše navike. Sa ovim problemom se suočava veliki broj žena, a one zanju i koliko je teško eliminisati narandžinu koru.\nVerovatno vam je već poznato koliko su esencijalna ulja dobra za kožu i njenu negu, a da li ste znali da se uspešno bori i protiv ovog upornog estetskog problema?\nRecept Houp Gilerman koja se već godinama bavi nutricionizmom, ali i dermatologijom sa velikim uspehom odlobađa telo od celulita, a radi se i mešavini ulja koju možete sami da napravite.Biće vam potrebno:\n2 kašike ulja grejpfruta\n1/4 kašike kedrovog ulja\n1/4 kafene kašike eteričnog ulja geranijuma\n5 kapi ulja semenki paprike\nPre nego što se istuširate, uradite piling nekim grubljim peškirom. Odmah nakon tuširanja, umasirajte serum koji ste napravili u kožu, kružnim pokretima od stopala ka gornjem delu tela. Nakon mesec dana ćete primetiti prve rezultate,piše Stil\nTeme:celulit, recept, žene\nPilot helikoptera u kojem je poginuo legendarni košarkaš Kobe Bryant, njegova 13-godišnja kći i...\nVijest o kineskim turistima koji su nakon posjete Hrvatskoj, krenuli put Bosne i Hercegovine...\nIranski putnički avion sa 150 putnika skliznuo je s piste i izletio na ulicu...\nAmra Džeko neprepoznatljiva na početku karijere\nBilo da je riječ o njenom novom poslovnom angažmanu ili privatnom životu, interes javnosti...\nIndija drugo najveće tržište pametnih telefona iza Kine, SAD na trećem mjestu\nPrema istraživanju tvrtke Counterpoint Research čini se kako je Indija trenutno drugo najveće tržište...


Foto: sas.org.rs/ / Ustupljene fotografije\nBeograd je ovih dana imao čast da ugosti učesnike Balkanskog atletskog kongresa, na kojem je donesena odluka da Slobodan Branković bude novi kopredsednik Balkanske federacije.\nOvaj događaj svojim prisustvom je uveličali i predsednik Svetske atletske federacije lord Sebastijan Kou, odnosno prvi čovek Evropske atletske federacije Dobromir Karamarinov.\nAtletska delegacija, čiji je domaćin bio predsednik Srpske atletske federacije Veselin Jevrosimović, posetila je i Atletsku dvoranu na Banici gde su prisustvovali otvaranju novog atletskog trenažnog stadiona koji je smešten uz dvoranu.\nTakođe, renovirana je i unutrašnost same dvorane koju sada krasi nova staza, pa će naši atletičari sada imati idealne uslove za treninge i dalji razvoj.\nVeselin Jevrosimović izrazio je veliko zadovoljstvo i ponos zbog otvaranja novog objekta, ali i najavio dalje korake u cilju napretka „kraljice sportova“ u Srbiji.\n- Atletika je danas dobila jedinstven objekat. Završili smo trenažni stadion i sada po prvi put trenažni stadion i atletska dvorana stoje jedan pored drugog, tako da atletičari mogu tokom cele godine da budu na jednom mestu i da treniraju tokom cele godine. Mi smo dobili značajna finansijska sredstva, ove godine smo završili pet atletskih objekata, takođe smo dobili finansijska sredstva za pomoć savezima i klubovima, po prvi put delimo i klubovima. Nastavićemo ovim tempom i sledeće godine. jedan od ciljeva naših je pored infrastrukture i struka, ovaj sport se gradi godinama, verujem da ćemo imati velike rezultate ubuduće. Velika zahvalnost još jednom-, rekao je Jevrosimović, koji se zatim zahvalio državi na velikoj pomoći:\n- Želim da se zahvalim vladi Republike Srbije, predsedniku, ministru Vanji Udovičiću, koji su izdvojili velika sredstva. Takođe i vojsci Republike Srbije u čijem dvorištu su izgrađeni Atletska dvorana i stadion. Budžet Srpskog atletskog saveza nikada nije bio veći, izdvojili su značajna sredstva za atletsku infrastrukturu, ove godine smo izgradili pet novih atletskih objekata, a ulagaćemo i u struku - poručio je Jevrosimović.\nPredsednik Svetske atletske federacije Sebastijan Kou zahvalio na pozivu u Beograd.\n- Pre svega zahvaljujem se na pozivu da budem ovde. Okružen sam ljudima svih segmenata, koji vole atletiku, to je olimpijski sport broj jedan. Ovo je još jedno poglavlje u srpskoj atletici, zahvaljujem se Veselinu Jevrosimoviću koji je neverovatan predsednik, zahvaljujem ministru, ali sve ovo se dešava jer imate političko liderstvo koje razume i podržava sport. Takođe je i Dobromir Karamarinov uradio mnogo za atletiku na Balkanu. Hvala vam što ste me pozvali u svoju porodicu danas -, rekao je Kou.\nMinistar omladine i sporta Vanja Udovičić istakao da država uvek gleda da pomogne razvoju sporta, u ovom slučaju atletike.


Rad se oprostio od Slovenije trijumfom nad Kubanjom! - Sportske.net\nRad se oprostio od Slovenije trijumfom nad Kubanjom!\nFudbaleri Rada spustili su zavesu na pripremni period u Sloveniji trijumfom nad ruskim premijerligašem iz Krasnodara.\nVeselinović: "Jesen u znaku Rada"Raport sa superligaške 'pijace'Gnjatić izabrao Grčku pre PartizanaŠta je novo na superligaškoj pijaci?"Građevinari" otputovali na Pohorje\nSuperligaš sa Banjice kompletirao je pripremni period u Sloveniji pobedom nad ekipom Kubanja iz Krasnodara u poslednjem kontrolnom susretu.\nEkipa Rada slavila je rezultatom 2:1 (0:0) pa će izabranici Milana Milanovića u sjajnoj atmosferi krenuti put srpske prestonice gde će nastaviti da bruse formu do početka nove sezone.\n"Građevinari" su u nedelju pokazali da bi mogli da nastave sa sjajnim partijama u domaćem šampionatu pošto je igra prikazana u duelu sa ekipom iz Krasnodara bila na zavidnom nivou.\nPrvo poluvreme završeno je najnepopularnijim rezultatom uprkos činjenici da su fudbaleri Rada imali nekoliko sjajnih prilika, a verovatno su bili oštećeni za jedanaesterac nakon prodora Borka Veselinovića koji je zaustavljen prekršajem sa leđa.\nNa startu drugog dela igre fudbaleri Rada imali su terensku inicijativu i baš tada protivnik uspeva da dođe do gola preko rezerviste Buena. Svega osam minuta na snazi je bila prednost ruskog sastava kada Nikola Maraš biva najviši u skoku i donosi izjednačenje ekipi Rada.\nNakon izjednačujućeg gola fudbaleri Rada kreću još agresivnije ka protivničkom golu i vrlo brzo takav pristup igri daje rezultat. U 69. minutu igre Stefan Mihajlović pogađa za vođstvo "nebesko-plavih" sa Banjice i, ispostavilo se, postavlja konačan rezultat.\nTrijumfom nad Kubanjom iz Krasnodara fudbaleri Rada "spustili su zavesu" na pripreme u Sloveniji a prvi meč u domaćem šampionatu odigraće 18. jula protiv Voždovca na domaćem terenu.\nBivši fudbaler Partizana stigao na Banjicu!


Mandatar: Vodićemo bitku za svako radno mjesto\n12.03.2013. / 13:31\nBANJALUKA, Mandatar Željka Cvijanović poručila je da će Vlada Republike Srpske voditi bitku za svako radno mjesto kroz programe podrške privredi i zapošljavanja, da bi sredstva namijenjena za ovu svrhu imala jasan cilj, a rezultati davanja imali mjerljiv rezultat.\n“Vlada će obezbijediti nastavak realizacije Strategije zapošljavanja Republike Srpske za period 2011-2015. godina kroz donošenje i realizaciju Akcionog plana zapošljavanja za 2013. godinu, za koju su planirana sredstva u iznosu od 25.558.000 KM, s prevashodnim ciljem očuvanja postojećih, i stvaranja pretpostavki za otvaranje novih radnih mjesta“, precizirala je Cvijanovićeva u svom ekspozeu.\nObraćajući se Narodnoj skupštini Republike Srpske, ona je istakla da i nevladin sektor, odnosno organizacije civilnog društva, mogu doprinijeti procesu novog zapošljavanja ili očuvanja postojećih radnih mjesta, a da će imati prioritet projekti koji, uz provođenje projektne aktivnosti podrazumijevaju i zapošljavanje nezaposlenog lica za kojeg se plaćaju obaveze.\nVlada će, napomenula je Cvijanovićeva, prilikom podrške novom zapošljavalju ili održanju postojećih radnih mjesta uzimati u obzir mišljenja i preporuke Savjetodavne grupe nevladinih organizacija, koje se bave pitanjem rodne ravnopravnosti i položaja žena u društvu, s ciljem podrške zapošljavanju žena i unapređenju njihovog društvenog statusa.\n“Vlada će uspostaviti Fond za sufinansiranje projekata koje organizacije civilnog društva realizuju iz fondova EU, u slučajevima kad se zahtijeva i učešće iz javnih sredstava. Izvršićemo dodatnu identifikaciju mogućih ušteda u okviru budžeta, ali i unutrašnjih preraspodjela. Vlada će analizirati postojeći sistem grantova, podsticaja i subvencija, kako bi se davanjima i mjerama podrške postigli mjerljiviji, ciljani efekti i po potrebi ga reformisati u skladu sa nalazima analize“, rekla je Cvijanovićeva.\nOna je istakla da će Vlada raditi na poboljšanju poslovnog ambijenta i unapređenju zakonodavstva, posebno u oblasti poslovanja, te provoditi mjere rasterećenja privrede.\n“Mogla bih reći da ćemo donijeti poslovno i privredno zakonodavstvo koje će u potpunosti biti prema standardima EU. Ali, onda bih morala reći i da, ako hoćemo da imamo evropsku tržišnu ekonomiju, onda to znači da prihvatamo i primjenjujemo sva prava i obaveze koje ona podrazumijeva. Ali, naši privredni subjekti nisu ili većina njih nije sposobna da podnese konkurencijski pritisak na tržištu Unije i zato se ovaj proces mora odvijati postepeno, a poslovna zajednica i Vlada kroz partnerstvo i na realnim osnovama tražiti načine za rasterećenje privrede. Tako definisane mjere moraju imati u vidu potrebe i radnika i poslodavaca. Vlada će zajedno sa socijalnim partnerima definisati takve mjere“, rekla je Cvijanovićeva.\nVlada će u predviđenom roku, najavila je Cvijanovićeva, provesti projekat reforme poslovne registracije, kojim će se omogućiti brza, jednostavna registracija privrednih subjekata uz višestruko smanjenje troškova, procedura i vremena, a koja će se zasnivati na konceptu jednošalterskog sistema ili elektronske, onlajn registracije.\n“Cijenimo da će ovo biti stimultivno za pokretanje biznisa i doprinijeti zapošljavanju, a da će se upravo novim zapošljavanjem nadomjestiti prihodi kojih se budžet odriče smanjenjem troškova registracije. Vlada Republike Srpske će realizovati ovaj projekat uz podršku iz sredstava Evropske komisije“, kaže Cvijanovićeva.\nU okviru reforme poslovnog ambijenta, te saradnje sa lokalnim zajednicama, Vlada će proširiti i intenzivirati podršku opštinama koje žele ući u projekat regionalne sertifikacije koji se realizuje na prostoru četiri zemlje, a koji opštinama, nakon uspješno provedene reforme za stvaranje povoljnog ambijenta za privlačenje, prihvat i zadržavanje investicija, daje regionalni sertifikat i rangira ih na prepoznatljivo mjesto na listi opština koji imaju povoljno poslovno okruženje, dodala je Cvijanovićeva.\nVlada će u okviru Odbora za regulatornu reformu, kojeg čine predstavnici institucija i poslovne zajednice, analizirati i preporučiti izmjene poslovnog zakonodavstva, mjere rasterećenja privrede, te utvrditi eventualnu potrebu da se provede nova “giljotina propisa”.\nCvijanovićeva je naglasila da je Vlada spremna da se odrekne dijela javnih prihoda u korist privrede i da iz budžeta investira u stvaranje boljih uslova poslovanja, dodavši da to ne znači da je spremna da, odričući se javnih prihoda i trošeći javni novac, pokriva troškove lošeg poslovanja i promašene investicije preduzeća.\n„Vlada će zahtijevati efikasnost i odgovornost u vođenju javnog sektora. Princip efikasnosti i odgovornosti podrazumijeva da će svaki direktor javnog preduzeća ili član upravnog ili nadzornog tijela biti vezani za rezultate rada, jer će od poslovnih rezultata ili predloženog koncepta za prevazilaženje problema zavisiti i njihov ostanak na tim pozicijama“, naglasila je Cvijanovićeva.\nPrema njenim riječima, zadatak direktora i uprave biće da, tamo gdje se bilježe gubici u poslovanju, da ih sukcesivno svake godine proporcionalno smanjuju.\n„Javni sektor ne smije da akumulira gubitke i zato će Vlada afirmisati princip da oni koji prave gubitke moraju da idu sa pozicije i snose odgovornost u slučaju nedomaćinskog ponašanja, a oni koji na gubitke dolaze, imaće obavezu da ih planski smanjuju. Naš cilj je kvalitetan i odgovoran menadžment u našim preduzećima i u našoj privredi“, rekla je Cvijanovićeva.\nJedan od prioritetnih ciljeva, istakla je Cvijanovićeva, jeste obezbjeđivanje pravne sigurnosti za poslovanje već postojećih privrednih subjekata ili za dolazak novih. Srna\nTagovi: mandatarnarodna skupstina republike srpskeradno mjestovlada republike srpskezeljka cvijanovic


Dom zdravlja „Blace“ i Opština Blace organizovali promotivnu akciju – Vratimo zagrljaj i vakcinišimo se - Blace Info Press\nDom zdravlja „Blace“ i Opština Blace organizovali promotivnu akciju – Vratimo zagrljaj i vakcinišimo se\nAutor: Gorica Šegović · Objavljeno: 11. maja 2021. · Updated 11. maja 2021.\nU cilju promocije, unapređenja i očuvanja zdravlja stanovništva Opštine Blace , Dom zdravlja „Blace“u saradnji sa lokalnom samoupravom , u centru grada, sproveo je preventinu akciju pod sloganom – vratimo zagrljaj i vakcinišimo se.\nZdravstveni radnici Dom zdravlja „Blace“ovom prilikom su svim zainteresovanim građanima merili krvni pritisak,šećer u krvi, davali savete o zdravlju,a poseban akcenat stavljen je na davanju saveta o imunizaciji u skladu sa aktuelnom epidemiološkom situacijom.\nSvi zainteresovani građani su ovom prililkom mogli da uz ličnu kartu i bez zakazivanja prime vakcinu protiv virusa kovid 19 na punktu u prostorijama kulturnog centra “Drainac” u Blacu, saznajemo od direktora Doma zdravlja Blace” dr Radoljuba Dunjića.\ndirektor Doma zdravlja Blace” dr Radoljub Dunjić\nOn je ovom prilikom, obilazeći ovu akciju, svim građanima ukazao na značaj imunizacije i pozvao ih da budu odgovorni i prema sebi i prema drugima i da se vakcinišu a to je moguće uraditi u Doma zdravlja Blace u vremenu od 7 do 19 časova.\nKako nam je direktor Doma zdravlja Blace” dr Radoljub Dunjić rekao do sada je u Blacu vakcinisano oko 2. 500 građana što je oko 3o posto.\n-Dom zdravlja Blace uvek je tu za sve građane i ovom prilikom maksimalno se trudimo da im olakšamo proces imunizacije pa smo organizovali i vakcinaciju po selima, danas smo to činili na punktu u kulturnom centruDrainac u Blacu a građani vakcinu mogu da prime i u Domu zdravlja u vremenu od 7 do 19 časova, istakao je ovom prilikom direktor Doma zdravlja Blace” dr Radoljub Dunjić.\nSledeća vest Potpisan Ugovor o dodeli bespovratnih sredstava za sprovođenje usluge socijalne zaštite kao odgovor na posledice COVID-19


Buš: Ovaj paket nudi ispravnu politiku i ima odgovarajuću meru\nPredsednik Buš i kongresni lideri iz obe političke stranke, dogovorili su se o paketu poreskih olakšica u vrednosti od 150 milijardi dolara, pokušavajući da stimulišu američku ekonomiju.\nSporazum sadrži i odredbu prema kojoj se milionima zaposlenih vraća 600 dolara poreze i još po tri stotine dolara za svako dete. Kompanijama se omogućuje da odmah tpišu 50 odsto poreze na kupovinu nove opreme. Predsednik Buš je rekao da je to komplet efikasnih, jakih i privremenih mera, koje će podstaći ekonomiju i stvoriti nova radna mesta.\n«Ovaj paket nudi ispravnu politiku i ima odgovarajuću meru. Povlastice u paketu će ove godine povećati potrošnju i poslovna ulaganja.»\nPredsednik je rekao da zna da Amerikanci brinu za svoju ekonomsku budućnost, uz izazove kao što su povećane cene energije i usporeni rast tržišta nekretnina. Predsednik Buš je zatražio od Predstavničkog doma i Senata da što pre usvoje sporazum.\n«Imamo priliku da se okupimo i brzo i odlučno preduzmemo akciju koja je našoj ekonomiji hitno potrebna.»\nAkcije na svetskim berzama su proteklih dana naglo pale, usled rasprostranjenog strahovanja od recesije u Sjedinjenim Državama i mogućnosti da ona povuče naniže i strana tržišta. Stimulativni ekonomski paket je neuobičajen izraz dvostranačke saradnje u Vašingtonu, pri čemu su i demokrate i republikanci u Predstavničkom domu pristali na ustupke da bi brzo sklopili dogovor. Republikanci su odustali od odredbe kojom bi se firmama omogućio povraćaj prethodno plaćene poreze. Demokrate su odustale od zahteva da se poveća vrednost takozvanih prehrambenih markica i povlastica za nezaposlene. Predsednica Predstavničkog doma Nensi Pelosi je izjavila da nije sasvim zadovoljna paketom, ali da zna da će on pomoći da se stimuliše ekonomija.\n“Ovaj dvostranački paket bi trebalo brzo da se sprovede da bi se umanjile ekonomske nedaće koje osećaju milioni Amerikanaca.”\nDžon Bejner, lider republikanaca u Predstavničkom domu, kaže da republikancima i demokratama nije bilo lako da se dogovore o paketu, ali je uveren da je on u najboljem interesu cele zemlje.\n“Ovaj sporazum je velika pobeda američkog naroda. On će na najdirektniji i najefikasniji način stimulisati ekonomiju, stavljajući novac u džepove američkih porodica sa srednjim primanjima i davanjem povlastica firmama da stvore i otvore nova radna mesta u zemlji.”\nSekretar za finansije Henri Polson je bio glavni predsednikov pregovarač sa Kongresom.\n“Znam da posao još nije završen. Kao što je rekla i predsednica Predstavničkog doma, ima još mnogo posla. Radujem se radu sa Senatom i radu sa Predstavničkim domom, da bi se paket što pre usvojio jer je, da ponovim, brzina od suštinske važnosti.”\nLider senatske većine, demokrata Hari Rid, kaže da bi hteo da podnese plan predsedniku na potpis do 15. februara. Ipak, izmene u Senatu bi mogle da uspore usvajanje paketa, jer Rid kaže da bi senatori mogli da razmotre i obnavljanje odredbi kojima se povećavaju povlastice za nezaposlene.


Za stvaranje ovog umetničkog luksuznog dela potrebno je dugačkih 48 meseci, ali to svakako predstavlja rok koji će svi pravi ljubitelji elitnih plovila itekako umeti da ispoštuju. Nazvana Project Century X, ova predivna barka dolazi kao delo dizajnera Kristofera Sejmora i Karla Esča, zaduženih za neverovatno uglađene linije eksterijera, dok je na projekat osmišljanja luksuznog enterijera jahte svoj potpis stavila čuvena kompanija Theodoros Fotiadis.\nZa izgradnju broda, brend Ocean Independence preporučio je renomirano italijansko brodogradilište Fincantieri, kao glavnu snagu i proizvođača jahti, koji će definitivno uspeti da ovaj zahtevan i masivan plan sprovede u delo. Ovde je reč o neverovatnom poduhvatu i velikom brodu, namenjenom za smeštanje do 14 gostiju, ali će njegovi vlasnici pre svega, imati mogućnost da uživaju u privatnoj palubi dizajniranoj kako bi im omogućila 550 m2 životnih površina.\nLuksuzna jahta dolazi sa elegantnom glavnom spavaćom sobom, salonom, predivnim barom i privatnom trpezarijom. Naravno, domaćini nikada neće morati da brinu o kuvanju jer je posada koja dolazi sa njom sačinjena od 27 članova, spremnih da u svakom momentu i po svakom pitanju izađu u susret.\nTu su takođe i brojne druge prostorije namenjene komforu putnika, kao što su četiri bazena sa svežom vodom, nekoliko trpezarijskih i relaksacionih ambijenata i jahting klub sa pet zvezdica na plaži. Kada vlasnici požele da se otisnu na pučinu, posebni delovi broda dovoljno su prostrani da mogu smestiti sve vodene igračke koje danas postoje. U brodu se čak nalaze lift i heliodrom, za sve one kupce koji žele da stignu na njega sa stilom.\nDva moćna motora od 3.600 kW omogućuju jahti da dostigne 6.000 Nm obrtnog momenta, sa maksimalnom brzinom od 19 čvorova i krstarećom od 16, što su svakako više nego pristojne performanse kada se uzme u obzir njena veličina.\nSa druge strane, Project Century X luksuzna jahta, dizajnirana je sa velikim naglaskom na privatnosti, donosi obilje vrhunske opreme i zadivljujućih životnih prostora koji mogu biti potpuno prilagođeni, tako da konačan rezultat može izgledati i zvučati daleko izuzetnije od svega što možemo danas videti.


Korišćenje mašinskog učenja za kvalitetnije online konverzacije - Automatika.rs\nNaslovna Vesti Razno Korišćenje mašinskog učenja za kvalitetnije online konverzacije\nZamislite da pokušavate da razgovarate sa vašim prijateljima o vestima koje ste pročitali jutros, ali svaki put kada pođete nešto da kažete, neko vam drekne u lice, nazivajući vas pogrdnim imenima ili vas optužuje za neku tešku kriminalnu radnju. Najverovatnije biste ubrzo napustili tu konverzaciju. Nažalost, to se veoma često dešava pri online konverzaciji kada ljudi pokušavaju da diskutuju o idejama i stavovima, na svojim omiljenim sajtovima gde prate novosti. uglavnom možemo pronaći tekstove koji u svojim komentari sadrže niz negativnih komentara.\nOvaj problem ne utiče samo na online čitaoce. Novinske organizacije žele da podstaknu angažovanje i diskusije oko njihovog sadržaja, ali smatraju da je uklanjanje i traženje onih pogrdnih skup i dugotrajan posao. Kao rezultat toga, mnogi sajtovi su zatvorili komentare u potpunosti, ali kažu da im to rešenje ne odgovara. Mi smatramo da im tehnologija može pomoći da reše ovaj problem.\nSkoro su Google i Jigsaw pokrenuli ”Perspective” – tehnologiju koja koristi mašinsko učenje da prepozna neprikladne i negativne komentare.\n”Perspective” sagledava i razmatra komentare i ocenjuje ih na osnovu toga, koliko su slični komentarima koje su ljudi deklasirali kao nekprikladni. Kako bi naučila da prepozna potencijalno neprikladan razgovor, ”Perspective” je uradila ispitivanje stotina hiljada komentara. Svaki put pronalaze nove primere potencijalno nedozvoljenih komentara, što olakšavala selekciju u budućnosti.\nAdministatori sajtova mogu da izaberu šta žele da rade sa infromacijama koje dobijaju od ove tehnologije. Mogu čak da dozvole svojim čitaocima da sami soritiraju komentare koji su po njima nepristojni, kako bi olakšali pronalaženje smislenih i kreativnih diskusija, koje su zatrpane, upravo tim komentarima.\nOva tehnologija se još uvek razvija. Jedna od glavnih prednosti kada je mašinsko učenje u pitanju jeste da iako su određeni modeli veoma kompleksni, mogu vremenom da se unaprede. Kada ”Perspective” bude u rukama vlasnika sajtova, biće izložena većem broju komentara, i moćiće jasnije da definiše, šta sve to čini jedan komentar toksičnim.\nDok ljudi iz Google-a i Jigsaw-a rade na unapređenju same tehnologije, takođe rade i na proširivanju njene upotrebne vrednosti. Za sada je kreirana tako da pronalazi negativne komentare na engleskom jeziku, uskoro će biti prilagođena i za ostale jezike, kao i da pronalazi komentare koji na primer nemaju veze sa određenom temom, odnosno koji su nebitni po određenu diskusiju.\nPrethodni tekstParalelni i serijski port mikrokontrolera\nSledeći tekstOstrvo Tau se skoro u potpunosti snabdeva solarnom energijom


Ministar i komesar razgovarali sa predstavnicima Delegacije EU - Portal 072info\nMinistar unutrašnjih poslova Zeničko-dobojskog kantona Rifat Delić i policijski komesar Fahrudin Bečirović razgovarali su danas u sjedištu Ministarstva sa savjetnikom u Sektoru unutrašnjih poslova i javne sigurnosti Delegacije Evropske unije u BIH Samirom Hadžimusićem. Razgovor je bio fokusiran na proteste nezadovoljnih građana na području Kantona i aktivnosti policije u vezi s tim.\nHadžimusića je interesovalo i kakvom opremom raspolažu naši policajci. “Mi smo izuzetni opremljeni sredstvima koja policajcima trebaju u normalnim okolnostima. Međutim, nedostaje nam adekvatna lična i kolektivna oprema za krizne situacije i kontrolu masa. Procedure za nabavku takve opreme traju dugo, ali mi smo već poduzeli neke korake”, pojasnio je ministar Delić.


36. Međunarodni Sajam namještaja i prateće opreme\nINTERIO 2019, održan 13-17.03.2019 u centru Skenderija u Sarajevu\nVeliki interes poslovnih ljudi, predstavnika fakulteta, studenata i učenika i posjetilaca\nDUALNO OBRAZOVANJE UZDANICA RAZVOJA DRVNE INDUSTRIJE U BiH\nRečeno je na Drvno-tehnološkoj konferenciji „SARAJEVO WOODS DAYS" koja je organizirana u sklopu Sajma INTERIO u organizaciji Klastera „Namještaj i drvo BiH" uz partnerstvo i podršku Privredne/Gospodarske komore FBiH.\nDrvna industrija je sektor koji ima potencijal za brži razvoj i veći izvoz finalnih proizvoda i iz godine u godinu bilježi suficit u razmjeni sa ino tržištem. Naši proizvođači su u samom vrhu proizvodnje namještaja od masivnog drveta, slobodno se može reći da smo lideri u proizvodnji u JI Evropi i pored problema u raspodjeli sirovine i nepostojanja zakonske regulative (Zakona o šumama FBiH), a kada bismo imali to riješeno, rezultati bi bili mnogo veći i okrenuli bi se izvrsnosti u proizvodnji.\nMeđutim, jedan od konstantnih problema je obrazovanje što je i rečeno na panel diskusiji na Konferenciji na kojoj su učestvovali predstavnici zakonodavne i izvršne vlasti, privrednici i obrazovne institucije, u svrhu boljeg razumijevanja sa aspekta privrede i obrazovanja.\nDualni sistem obrazovanja je percepcija koju treba mijenjati u sistemu obrazovanja. To je kompleksna tema koja se može riješiti uspješnom suradnjom političkog, privrednog i obrazovnog sistema uz uspostavljena efikasna zakonska rješenja.\nU dualnom sistemu, privreda je ta koja preuzima veću odgovornost od obrazovnih institucija jer su dužni osigurati licencirane predavače u kompaniji, zatim evaluaciju kompetencija nakon izvjesnog vremena od strane stručnih ljudi, zatim osigurati zaštitu na radu i platu učeniku/studentu.\nPrivrednici kao problem naglašavaju odsustvo podrške vlasti prema privrednicima jer se sav teret dualnog obrazovanja stavlja njima. Privrednicima je jako važno da surađuju sa obrazovnim institucijama – školama i fakultetima, ali ta suradnja nije onakva kakva bi trebala biti.\nPrivrednicima se ne daje prostor u kreiranju nastavnih programa koji se implementiraju u školama, nemaju priliku da učestvuju u upisnim kvotama za određena zanimanja.\nZaključak je da je obrazovni sistem zreo za promjene i tješnju suradnju svih sudionika i da se odmah treba raditi na pobiljšanju i primjeni dualnog obrazovanja.


DODIK JASAN: Ratko Mladić je vojnik, a ne zločinac! | Novosti.rs\n- Oni od njega hoće da naprave zločinca, što je neprihvatljivo za srpski narod i za mene kao predsednika tog narada - konstatovao je Dodik.\nDodik je naglasio da Ratko Mladić ne zaslužuje takvu presudu jer nema tu vrstu odgovornosti koja mu se nameće zato što ni njegovi pandani u Hrvatskoj i Federaciji BiH nisu nikada osuđeni, a isto su izvodili ratne operacije.\n- Moja očekivanja od Haškog tribunala i Mehanizma su jasna i deo su iskustva koja imamo. Oni su neobjektivni i usmereni na to da do kraja dovedu priču o Srbima kako bi kada istorija bude pisana mogla reći to su loši momci - istakao je Dodik.\nOn je izrazio žaljenje zbog svega toga, dodavši da je obaveza Republike Srpske bila da pomogne porodici, što je i učinjeno.\n- Ja sam kao predsednik Republike išao kao svedok odbrane Ratka Mladića da svedočim u tom procesu i naravno da mi to nisu oprostili pa sam dobio neke sankcije od Amerike. Nisu rekli direktno da su sankcije zbog toga, već su mi kao nešto našli, ali to je njihov problem nije moj - rekao je Dodik.\nGeneral Mladić pojaviće se na izricanju konačne presude koje je zakazano za 15.00 časova.\nMladić je uhapšen u Srbiji i izručen Hagu 2008. godine. Od tada je u Haškom pritvoru i lošeg je zdravstvenog stanja.\nRatko Mladić general Ratko Mladić Dodik Milorad Dodik Dodik vesti Milorad Dodik vesti Republika Srpska vesti\nČETVRTI po redu „Moto Fest, Banjaluka 2021" ove godine održaće se od 20. do 22. avgusta na banjalučkoj tvrđavi Kastel.


Varheji u Skoplju: Integracija Zapadnog Balkana u EU se nastavlja, radićemo još snažnije\nBeta 15. januara 2020. 17:55\nEvropski komesar za proširenje Oliver Varheji izjavio je danas u Skoplju da će integracija Zapadnog Balkana u EU biti nastavljena i da će Evropska komisija raditi još snažnije na ostvarenju tog cilja.\n„Imam dobre vesti za integraciju Zapadnog Balkana. Ona će biti nastavljena i radićemo još snažnije da to ostvarimo. Proširenje je prioritet za novu Evropsku komisiju. Moramo da ubrzamo procese i da stavimo dinamiku u njih, ali istovremeno i da učinimo da budu sigurniji i verodostojniji za sve nas, i za region i za zemlje članice“, rekao je Varheji na konferenciji za novinare s premijerom Severne Makedonije Oliverom Spasovskim.\nVarheji je kazao da Evropska komisija ostaje pri oceni da su Severna Makedonija i Albanija spremne za početak pristupnih pregovora i da očekuje da odluku o njihovom otvaranju zemlje članice donesu pred majski Samit EU i Zapadnog Balkana u Zagrebu.\n„Moramo da radimo na osnovu procene da su Severna Makedonija i Albanija spremne za početak pregovora. Nema promena u tom stavu i držaćemo se prve procene da moraju da počnu pristupni pregovori sa ove dve zemlje. To znači da treba da imamo pozitivnu odluku Saveta za otvaranje pristupnih pregovora pre Samita u Zagrebu“, rekao je evrokomesar za proširenje.\nVarheji je naveo da je time što je izabrao Skoplje za prvu posetu izvan EU želeo da pošalje poruku da je Severna Makedonija već učinila mnogo na putu ka EU, postizanjem istorijskog Prespanskog dogovora kojim je rešen njen višedecenijski spor sa susednom Grčkom.\nOn je kazao da je donošenje novog zakona o tužilaštvu, o kojem vlast i opozicija ne mogu da se dogovore gotovo godinu dana, prioritet reformskog plana za Severnu Makedoniju, preneli su lokalni mediji.\n„Očekujemo da parlament donese taj zakon pre vanrednih izbora u aprilu“, naveo je Varheji.\nParlament Severne Makedonije biće raspušten 12. februara zbog vanrednih parlamentarnih izbora, planiranih za 12. april, a donošenje novog zakona o tužilaštvu Varheji je pomenuo u kontekstu mini izveštaja za Severnu Makedoniju koji Evropska komisija planira da objavi u februaru.\nVarheji je rekao da za Skoplje ključna ostaje primena Prespanskog dogovora sa Grčkom i Dogovora o prijateljstvu sa Bugarskom, bez obzira na to ko će voditi buduću severnomakedonsku vladu.\nTehnički premijer Severne Makedonije Oliver Spasovski rekao je da je Varheji najavio da će Evropska komisija do kraja meseca izaći s predlogom nove metodologije za pristupne pregovore.\nFrancuska je u oktobru blokirala davanje datuma za početak pregovora sa Skopljem i Tiranom, uz obrazloženje da je pre toga potrebno temeljno izmeniti metodologiju pregovora o članstvu jer je sadašnja neefikasna.\nPre sastanka sa Spasovskim, Varheji se danas sreo s predsednikom Severne Makedonije Stevom Pendarovskim, a najavljeni su njegovi susreti sa predsednikom parlamenta Talatom Džaferijem i liderima vladajuće stranke SDSM i najveće opozicione partije VMRO-DPMNE, Zoranom Zaevom i Hristijanom Mickoskim.\nVarheji sutra iz Skoplja ide u Tiranu.


BalkanMagazin :: Evropske gasne alternative Rusiji - Svega ima samo gasa nema\nEvropske gasne alternative Rusiji - Svega ima samo gasa nema\nsreda, 13. septembar 2017 12:32\nU Poljskoj je juče otvoren prvi gasovod u okviru koridora Sever – Jug, koji bi, prema zamisli Varšave, trebalo da zemlji obezbedi nezavisnost od ruskog energetskog tržišta i da omogući povezivanje gasnog sistema Istočne Evrope. Uprkos ovim nadama, postavlja se pitanje: mogu li američki ili bilo koji drugi gas zaista da zamene rusko plavo gorivo?\nPoljski državni gasni operater Gas sistem juče je otvorio novi gasovod koji će povezati naselja Češuv i Vežhovice u Južnoj Sleziji, na jugozapadu zemlje, piše Sputnik.\nRadio Poljska je saopštio da je ovaj, na prvi pogled mali insfrastrukuturni projekat lokalnog značaja (dužina gasovoda je svega 14 kilometara) veoma važan za zemlju, jer predstavlja deo projekta Gasni koridor Sever – Jug, koji treba da osigura nezavisnost Poljske, a u budućnosti i cele Istočne Evrope, od isporuka gasa iz Rusije.\nSever – Jug treba da poveže terminale prirodnog gasa u Poljskoj, na Baltiku i na hrvatskom ostrvu Krk. Novi projekat je deo politike jačanja energetske bezbednosti Poljske i regiona, navodi Radio Poljska.\nNovi gasovod košta 21 milion evra. Gotovo polovinu ove sume izdvojila je Evropska unija. Evropska komisija je 2013. godine proglasila prioritetnim 25 investicionih projekata u Poljskoj, u okviru gasnog koridora Sever – Jug.\nGasovod Češuv – Vežhovice predstavlja prvi realizovani deo zapadnog kraka gasnog koridora Sever – Jug. U Poljskoj se gasni koridor deli na dve linije: jedna treba da prođe zapadom zemlje, a druga blizu Varšave. Kasnije zapadni krak treba da bude objedinjen s gasnim sistemom Češke, a istočni sa sistemom Slovačke.\nPlanirano je da glavni deo zapadnog kraka bude izgrađen sledeće godine, a potom treba da se pokrene i veliki deo projekata istočnog kraka.\nZasad nije realizovan nijedan projekat u okviru ovog gasnog koridora. Daleko su od završetka i projekti izgradnje gasovoda Poljska – Litvanija i Baltičkog gasovoda, koji bi trebalo da poveže Dansku i Poljsku i da poljsku gasnu mrežu priključi na norveški gas.\nOvi projekti su, takođe, deo Gasnog koridora Sever – Jug. U aprilu ove godine odlučeno je da se poveća kapacitet terminala u Svinoujšću s pet na 7,5 milijardi kubnih metara godišnje. Radovi na širenju terminala, međutim, još nisu počeli.\nPrema planovima poljske vlade, za pet godina svi radovi u okviru ovog projekta trebalo bi da budu završeni, pošto 2022. godine ističe poljski ugovor s Gaspromom i Poljaci bi voleli da zaključe novi, povoljniji, a za to im je potrebna alternativa za ruski gas.\nPored Poljske, ulogu drugog izvora ulaska goriva u Evropu u okviru novog gasnog koridora treba da igra Hrvatska. Početkom jula tokom Samita tri mora u Varšavi, hrvatski gasni operater Plinakro potpisao je s Gas sistemom sporazum o saradnji. Gasni terminal na ostrvu Krk još nije izgrađen, ali je planirano da bude pušten u rad 2019. ili 2020. godine.\nRegasifikacioni kapacitet novog terminala biće prvo oko 10 milijardi kubnih metara godišnje, a kasnije bi mogao da bude povećan na 15 milijardi kubnih metara. Pošto je potreba same Hrvatske za prirodnim gasom oko tri milijarde kubnih metara, terminal će biti orijentisan na izvoz. Za ove svrhe već je izgrađen novi gasovod iz Hrvatske ka Mađarskoj.\nAmerika neće pomoći\nGlavni problem novog projekta, prema mišljenju analitičara, jeste u tome što osim ruskog gasa on nema čime da se puni. Predsednik SAD Donald Tramp, koji je prisustvovao Samitu tri mora u Varšavi u julu, pozdravio je inicijativu za diversifikaciju gasnih tokova u kojoj učestvuju Austrija, Bugarska, Slovačka, Češka, Poljska, Estonija, Litvanija, Letonija, Rumunija, Slovenija.\nOn je izjavio da SAD nikada neće koristiti energetski faktor kao pritisak na svoje istočnoevropske saveznike i obećao da će obezbediti onoliko gasa koliko bude potrebno.\nZasad, ipak, kako navode analitičari, isporuke tečnog gasa iz SAD na evropski kontinent daleko su od toga da zadovolje minimalne potrebe Evropljana. SAD su 2016. godine isporučile Evropi svega 0,5 milijardi kubnih metara gasa. Prema podacima američke kompanije Vigon konsalting, tokom prvih pet meseci SAD su u Evropu uputile oko milijardu kubnih metara tečnog gasa.\nEvropa je, pritom, najmanje potrebna američkom tržištu gasa. U nju je iz Amerike upućeno svega 13 odsto plavog goriva, 70 odsto isporuka je išlo u azijske zemlje i, posebno, u teritorijalno blisku Latinsku Ameriku.\nU istom periodu ruski Gasprom je isporučio Evropi 81,2 milijardi kubnih metara gasa, povećavši obim izvoza za 13 odsto u poređenju sa sličnim periodom prošle godine.\nIlustrativan je primer Litvanije, koja je krenula putem isporuka tečnog gasa iz SAD, postavljajući ga kao alternativu ruskom plavom gorivu. Ipak, ispalo je da je zadovoljstvo previše skupo.\nGasprom nema alternativu\nVećina evropskih terminala za tečni prirodni gas ne radi punim kapacitetom, zbog čega pokretanje novih jednostavno nema smisla.\nPrema njegovim rečima, sada ni američki, niti bilo koji drugi tečni gas, kao ni gas iz Norveške ili Holandije, neće stizati na evropsko tržište u količini koja može da ispuni gasni koridor Sever – Jug, a cena tečnog gasa uvek će biti skuplja od ruskog.\nPrema mišljenju eksperta, američke kompanije nisu zainteresovane za zaključivanje dugoročnih ugovora s istočnim Evropljanima zbog visokih cena, pošto im je jasno da ovi jednostavno neće moći da plaćaju u skladu s tim ugovorima u dugoročnoj perspektivi.\nHipotetički gasni koridor Sever – Jug se može povezati s Južnim gasnim koridorom — to je projekat produžavanja gasovoda Baku – Tbilisi – Erzurum u Evropu kroz Tursku, kojim će azerbejdžanski, a kasnije i iranski i irački gas, stizati u EU. Imajući u vidu gasovod Turski tok, vrlo je verovatno da će u okviru ovog projekta u Evropu krenuti isti ruski gas.\nPočetkom jula ministar inostranih poslova i spoljnoekonomskih veza Mađarske Peter Sijarto izjavio je da je Budimpešta potpisala s Gaspromom sporazum o produžavanju Turskog toka kroz Bugarsku i Srbiju u Mađarsku.\n„Jedina realna mogućnost diversifikacije energetskih tokova jeste priključivanje na južni gasni koridor“, naglasio je tada mađarski političar.\n„S ekonomske tačke gledišta glavni problem gasnog koridorda Sever – Jug je cena. Biće teško, ako ne i nemoguće, dogovoriti se o boljoj ponudi cene za gas od one koju nude Rusi“, smatra poljski politikolog Bartoš Beker.\nS druge strane, projekat ima i svoje geopolitičke razmere.\n„Novi zajednički izvori energije i infrastruktura doprinose planovima Poljske o konsolidaciji Istočne Evrope pod nezvaničnim poljskim rukovodstvom“, tvrdi politikolog.\nJoš jedan karakterističan detalj projekta jeste njegovo teritorijalno poklapanje s projektom Međumorje o kojem se u Poljskoj govorilo tridesetih godina prošlog veka. On je podrazumevao stvaranje bloka država Istočne Evrope, orijentisanog na Englesku i Francusku, protiv Nemačke i Sovjetske Rusije. Sada, smatraju eksperti, Poljaci stvaraju novo Međumorje, orijentisano na SAD.\n„Stvaranje gasnog koridora Sever – Jug, u kojem će glavnu ulogu igrati Poljska, poslednja je varijacija starog pristupa anglosakonskoj politici čiji je cilj razdvajanje Evrope i Rusije projektom Međumorja, navodi poljsko-američki politikolog Džejf Arnoldski. Ova shema je geopolitička tema vladajuće partije Pravo i pravda“, uveren je stručnjak.\nPrema njegovom mišljenju, teško da će projekat biti realizovan u obliku u kojem je zamišljen: kako usled unutrašnjih problema u zemljama Istočne Evrope i nestabilne političke situacije u svakoj od njih, tako i iz prostog razloga što gasni koridor Sever – Jug neće moći da obezbedi neophodne količine gasa da bi se nadoknadio gas iz Rusije.\n„To je novi primer kako se nova Evropa iz antiruskih pobuda hvata za slamku umesto da uzme u obzir bazne geopolitičke činjenice i mogućnosti“, smatra politikolog.